
Biblijski tekstovi pisani su kosim slovima. 

U rječniku i u Bibliji se koristi ime Jahve koje je ovdje zamijenjeno imenom Gospodin. 


Smrt i trgovac (iz zbirke Ples smrti, Holbein) 


SMRT 
STARI ZAVJET 
I. PRISUTNOST SMRTI 


1. Iskustvo smrti. - Svaki čovjek iskusi smrt. Biblijska objava i ne pomišlja da se od nje 
odvraća i bježi u varljive snove; na kojoj je god etapi mi promatrali, ona počinje jasno gledati 
smrti u oči: smrti dragih bića što nakon svog oproštaja (Post 49) 


(Post 49) 

Jakov zatim sazva svoje sinove te reče: "Skupite se da vam kažem što će vas snaći u kasnije 
vrijeme: (2) Okupite se, čujte, sinovi Jakovljevi, čujte oca svoga Izraela! (3) Ti Rubene, moj 
prvorođenče, snaga ti si moja, prvenac moje muškosti. Ističeš, se ponosom, snagom se ističeš, (4) 
no, poput vode nabujao, nećeš više imati prvenstva, jer na ležaj oca svog se pope, moj tad oskvrnu 
krevet. (5) Šimun i Levi braća su prava! Mačevi im oruđe nasilja. (6) Na njihova vijećanja ja ne 
silazio, u njihovim zborovima udjela ne imao! U srdžbi su svojoj ljude ubijali; u obijesti bikove 
sakatili. (7) Prokleta im srdžba, jer je prežestoka! Prokleta im obijest, jer je preokrutna! Razdijelit 
ću ih po Jakovu, Izraelom raspršiti. (8) Judo! Tvoja braća slavit će te; svagda ti je šaka na šlji 
dušmana, sinci oca tvoga tebi će se klanjat. (9) Judo, laviću mali! Plijenom si se, sine, udebljao; 
poput lava, poput lavice legao potrbuške! Tko bi ga dražiti smio? (10) Od Jude žezlo se kraljevsko, 
ni palica vladalačka od nogu njegovih udaljiti neće dok ne dođe onaj kome pripada - kome će se 
narodi pokoriti. (11) Svog magarca za lozu privezuje, mlado magarice svoje za čokot. U vinu on 
kupa svoju odjeću svoju halju u krvi od grožđa. (12) Oči su mu od vina mutne, zubi bjelji od 
mlijeka. (13) Zebulun će stanovati uz obalu morsku, luka spasa bit će brodarima, uz bok njegov 
Sidon će ležati. (14) Jisakar je koščat magarac polegao među ogradama. (15) Vidje da je odmor 
ugodan, a zemlja lijepa, te leđa svoja pod teret podmetnu i na tlaku pristade. (16) Dan će narod 
svoj suditi kao svako pleme Izraelovo. (17) Nek' Dan zmija bude na putu, guja pokraj staze što će 
konja za zglob ujesti, i njegov konjik nauznak će pasti. (18) U spas tvoj se, Gospodine, uzdam! (19) 
Gada će pljačkat razbojnici, pljačkom će im za petama biti. (20) U Ašera bit će hrane, poslastica za 
kraljeve. (21) Naftali je košuta lakonoga koja krasnu lanad mladi. (22) Josip je stablo plodno, 
plodno stablo kraj izvora, grane svoje grana preko zida. (23) Strijelci njega saletjeli, strijeljali ga, 
opljačkali. (24) Ali luk mu čvrst ostaje, mišice mu ojačale, rukom Jakog Jakovljeva, imenom 
Pastira, Stijene Izraela, (25) Bogom, Ocem tvojim, koji ti pomaže, Svesilnim koji te blagoslivlje 
blagoslovom ozgo sa nebesa, blagoslovom ozdo iz dubina, blagoslovom iz svih prsa, iz svih utroba! 
(26) Blagoslovom klasja i cvjetova, blagoslovom drevnih brda, želja vječnih brežuljaka - nek' se oni 
spuste na Josipa, između braće posvećenog! (27) Benjamin je vuk grabežljivi, lovinu on jutrom 
jede, a navečer plijen dijeli." (28) Sve su to Izraelova plemena - dvanaest ih na broj - i to im je otac 
rekao kad ih je blagoslivljao; svakoga je od njih blagoslovio njegovim blagoslovom. 

Posljednje upute i smrt Jakovljeva 

(29) Poslije toga im dade ovu naredbu: "Naskoro ću se pridružiti svojim precima. Sahranite me 
kraj mojih otaca, (30) u spilji što se nalazi na polju Efrona, Hetita, u spilji na polju Makpeli, 
nasuprot Mamri, u zemlji kanaanskoj. To je ona koju je Abraham kupio s poljem od Hetita Efrona 
za mjesto sahranjivanja. (31) Ondje je sahranjen Abraham i njegova žena Sara; sahranjeni su 
ondje Izak i njegova žena Rebeka; ondje sam ja sahranio Leu. (32) Polje i spilja na njemu kupljeni 
su od Hetita." (33) Kad je Jakov tako naputio svoje sinove, povuče noge natrag na postelju te 
izdahnu - pridruži se svojim precima. 


bacaju u tugu one što ostaju (50,1; 2 Sam 19,1...); 


(Post 50,1) 
Josip se baci na oca, suzama mu oblije lice, izljubi ga. 


(2 Sam 19,1...) 

9Kralj zadrhta, pope se u gornju odaju nad vratima i zaplaka; jecajući govoraše ovako: "Sine 
Abšalome, sine moj! Sine moj Abšalome! Oh, da sam ja umro mjesto tebe! Abšalome, sine moj, sine 
moj!" (2) Ljaviše Joabu: "Eno kralj plače i tuguje za Abšalomom." (3) Tako se pobjeda u onaj dan 
pretvorila u žalost za svu vojsku, jer je vojska čula u onaj dan da kralj tuguje za svojim sinom. (4) I 
toga se dana vojskom kradom vrati u grad, kao što se kradom šulja vojska koja se osramotila 
bježeći iz boja. (5) A kralj je pokrio svoje lice i vapio iza glasa: "Sine moj Abšalome! Abšalome, 
sine moj! Sine moj!" 


smrti s kojom se svatko osobno mora suočiti, jer: "Tko živ smrti vidjeti neće?" (Ps 89,49; Lk 
2,26; Iv 8,51), 


(Ps 89,49) 
Tko živ smrti vidjeti neće? Tko će od ruke Podzemlja dušu sačuvati ? 


(Lk 2,26) 
(26) Objavio mu Duh Sveti da neće vidjeti smrti dok ne vidi Pomazanika Gospodnjega. 


(Iv 8,51) 
(51) Zaista, zaista, kažem vam: ako tko očuva moju riječ, neće vidjeti smrti dovijeka. " 


tko neće 'okusiti smrti'? (Mt 16,28//; Iv 8,52; Heb 2,9). 


(Mt 16,28) 
(28) "Zaista, kažem vam, neki od ovdje nazočnih neće okusiti smrti dok ne vide Sina Čovječjega 
gdje dolazi sa svojim kraljevstvom." 


(Ez 18,21) 
(21) Ako se bezbožnik odvrati od svih grijeha što ih počini, i bude čuvao sve moje naredbe i vršio 
zakon i pravdu, živjet će i neće umrijeti. 


(Iv 8,52) 
(52) Rekoše mu Židovi: "Sada vidimo da imaš zloduha. Abraham umrije, tako i proroci, a ti kažeš: 
'Ako tko čuva moju riječ, neće okusiti smrti dovijeka." 


(Heb 2,9) 
(9) ali Njega, za malo manjeg od anđela, Isusa, vidimo zbog pretrpljene smrti slavom i časti 
ovjenčana da milošću Božjom bude svakome na korist što je on smrt okusio. 


Gorka je to pomisao za onoga koji uživa životna dobra, ali i poželjan ishod za onog koga život 
satire (usp. Sir 41,1 sl): 


(Sir 41,1 sl) 

10 smrti, kako je gorka pomisao na te čovjeku koji živi sretno i usred dobara svojih, čovjeku koji 
živi spokojno i u svemu napreduje i još ima snage uživati raskoš! (2) O smrti, odluka je tvoja 
dobrodošla čovjeku ubogu i bez snage, istrošenu starcu, izmorenu brigama, nevjeričnu i na kraju 


strpljivosti. (3) Ne boj se zakona smrti, sjeti se onih prije tebe i onih što će poslije doći. (4) To je 
presuda Gospodnja svemu živom - i čemu se opirati volji Svevišnjega? Zivio ti deset, stotinu ili 
tisuću godina, u Podzemlju ti neće predbacivati dužinu života. 


dok Ezekija plače zbog smrti koja mu je sasvim blizu (2 Kr 20,2 sl), Job je doziva iza glasa 
(Job 6,9; 7,15). 


(2 Kr 20,2 sl) 

(2) Ezekija se okrenu zidu i ovako se pomoli Gospodinu: (3) "Ah, Gospodine! Sjeti se milostivo da 
sam pred tobom hodio vjerno i poštena srca i da sam činio što je dobro u tvojim očima." I Ezekija 
briznu u gorak plač. 


(Job 6,9; 7,15) 
(9) O, kada bi me Bog uništiti htio, kada bi mahnuo rukom da me satre! 
(15) Kamo sreće da mi se zadavit'! Smrt mi je od patnja mojih draža. 


2 S onu stranu smrti. - Kad netko premine, njega 'više ne bude"' (Ps 39,14; Job 7,8.21; 7,10): 


(Ps 39,14) 

(2) Odlučio sam: "Čuvat ću put svoj da ne zgriješim jezikom; usta ću svoja zauzdati dokle god 
preda mnom bude bezbožnik." (3) Zamukoh, zanijemjeh, glasa ne puštah, ali uzalud - bol mi 
postade gorča. (4) U meni srce je gorjelo, na samu pomisao buknuo bi oganj; tad progovorih 
svojim jezikom: (5) "Objavi mi, Gospodine, moj svršetak i kolika je mjera mojih dana, da znam 
kako sam ništavan. (6) Evo, pedljem si mi dane izmjerio, život moj je kao ništa pred tobom: tek 
dašak je svaki čovjek. (7) Poput sjene čovjek prolazi tek dašak je sve bogatstvo njegovo: zgrće, a ne 
zna tko će ga pokupiti." (8) A sada, čemu da se nadam, Gospodine? Sva je nada moja u tebi! (9) 
Izbavi me svih mojih bezakonja, ne daj da ruglo budem luđaku! (10) Šutim i usta ne otvaram, jer 
tako si ti učinio. (11) Bič svoj otkloni od mene, jer izdišem pod težinom ruke tvoje. (12) Ti kaznama 
popravljaš čovjeka i sve mu najdraže kao moljac rastačeš: tek dašak je svaki čovjek. (13) Čuj, o 
Gospodine, molitvu moju, vapaje mi poslušaj, na suze se moje ne ogluši! Jer u tebe ja sam došljak, 
pridošlica kao svi oci moji. (14) Odvrati pogled od mene, da odahnem prije nego odem i više ne 
budem! 


(Job 7,8.21) 

(8) Prijateljsko oko neće me gledati; pogled svoj u mene upro si te sahnem. 

(21) Zar prijestupa moga ne možeš podnijeti i ne možeš prijeći preko krivnje moje? Jer, malo će 
proći i u prah ću leći, ti ćeš me tražiti, al' me biti nece." 


(Job 7,10) 
(10) Domu svome natrag ne vraća se nikad, njegovo ga mjesto više ne poznaje. 


kao prvo javlja se dojam nepostojanja, jer se svijet onkraj smrti otima dohvatu živih. U 
primitivnim vjerovanjima što su se dugo čuvala i u Starom zavjetu smrt ipak ne znači 
posvemašnje izništenje. Čim tijelo bude položeno u podzemnu raku, nešto od pokojnika, 
njegova sjena, nastavi živjeti u še'ol-u. Ali to je podzemlje zamišljeno na vrlo rudimentaran 
način: kao razjapljena rupa, dubok zdenac, mjesto šutnje (Ps 115,17), 


(Ps 115,17) 
(17) Ne, Gospodina mrtvi ne hvale, nitko od onih što siđu u Podzemlje. 


propasti, tame, zaborava (Ps 88,12 sl; Job 17,13). 


(Ps 88,12 sl) 
(12) Zar se u grobu pripovijeda o tvojoj dobroti? O vjernosti tvojoj u Propasti? (13) Zar se u tmini 
objavljuju čudesa tvoja i tvoja pravda u Zaboravu? 


(Job 17,13) : 
(13) A meni je nada otići u Seol i prostrijeti sebi ležaj u mrklini. 


Tamo se sabiru svi mrtvi i dionici su iste tužne sudbine (Job 3,13-19; Iz 14,9 sl), 


(Job 3,13-19) 

(13) U miru bih vječnom počivao sada, spavao bih, pokoj svoj bih uživao (14) s kraljevima i 
savjetnicima zemlje koji su sebi pogradili grobnice, (15) ili s knezovima, zlatom bogatima, što su 
kuće svoje srebrom napunili. (16) Ne bih bio - k'o nedonošče zakopano, k'o novorođenče što svjetla 
ne vidje. (17) Zlikovci se više ne obijeste ondje, iznemogli tamo nalaze počinka. (18) Sužnjeve na 
miru tamo ostavljaju: ne slušaju više poviku stražara. (19) Malen ondje leži zajedno s velikim, rob 
je slobodan od gospodara svoga. 


(Iz 14,9 sl) 

(9) Zbog tebe se uzbudi Podzemlje da te dočeka kada dođeš. U tvoju čast ono budi sjene, sve 
zemaljske mogućnike, ono diže s prijestolja sve kraljeve naroda. (10) Svi ti oni progovaraju: "I ti si 
skršen k'o imi, nama si sličan postao. 


mada jadi svih nisu jednaki (Ez 32,17-32): 


(Ez 32,17-32) 

(17) Godine dvanaeste, prvoga mjeseca, petnaestoga dana, dođe mi riječ Gospodnja: (18) "Sine 
čovječji, nariči za egipatskim mnoštvom, gurni ga, njega i kćeri naroda slavnih, u podzemni kraj, k 
onima što siđoše u jamu. (19) Od koga si bolji? Siđi i počini s neobrezanima. (20) Oni će pasti 
među one što ih mač pokosi. Ležaj će dobiti sa svim mnoštvom. (21) Najhrabriji junaci govorit će 
mu iz srca Podzemlja: 'Ti i pomoćnici tvoji siđite i počinite s neobrezanima, mačem pokošenima!' 
(22) Ondje je i Asirac i sva njegova gomila oko groba njegova - svi pobijeni, mačem pokošeni. (23) 
Grobovi im leže na dnu jame i sva mu je gomila oko grobova njegova - svi, nekoć užas u zemlji 
živih, sada pobijeni, mačem pokošeni. (24) Ondje Elam i sve mnoštvo njegovo oko groba njegova - 
svi pobijeni, mačem pokošeni, neobrezani u podzemni kraj mrtvih siđoše: nekoć užas u zemlji živih, 
snose sad sramotu svoju s onima što u jamu siđoše. (25) Usred pobijenih ležaj smjestiše njemu i 
mnoštvu oko groba njegova - sve neobrezani, mačem probodeni: nekoć užas u zemlji živih, snose 
sad sramotu svoju s onima što u jamu siđoše, među pobijene položeni. (26) Ondje je Mešek i Tubal i 
sve mnoštvo njegovo, s grobovima oko groba njegova - svi neobrezani, mačem probodeni, nekoć 
užas u zemlji živih. (27) Ne leže s junacima davno palima, u Podzemlje siđoše s oružjem, s mačem 
pod glavom i sa štitom na kostima, jer bijahu užas junacima u zemlji živih. (28) I ti ćeš ležati usred 
neobrezanih, mačem pokošenih. (29) Ondje je Edom i svi njegovi kraljevi i knezovi: unatoč svojemu 
junaštvu, i oni leže zajedno s onima što su mačem pokošeni, s neobrezanima, s onima koji u jamu 
siđoše. (30) Ondje su knezovi sjevera i svi Sidonci, i oni siđoše među probodene. Unatoč užasu 
svojega junaštva, leže neobrezani, s mačem probodenima, snoseći svoju sramotu s onima što u jamu 
siđoše. (31) Vidjet će ih faraon i utješit će se zbog svog mnoštva - faraon i sva vojska njegova 
mačem pokošena, riječ je Gospodnja! (32) Jer je zadavao strah u zemlji živih, faraon i sve mnoštvo 
njegovo leže s neobrezanima, s mačem pokošenima - riječ je Gospodnja." 


prepušteni su prahu (Job 17,16; Ps 22,16; 30,10) 


(Job 17,16) 
(16) Hoce li u Seol ona sa mnom sići da u prahu zajedno otpočinemo?" 


(Ps 22,16) 
(16) Grlo je moje kao crijep suho, i moj se jezik uz nepce slijepi: u prah smrtni bacio si mene. 


(Ps 30,10) 
(10) "Kakva je korist od krvi moje, kakva korist da u grob siđem? Zar će te prašina slaviti, zar će 
naviještati vjernost tvoju?" 


i crvima (Iz 14,11; Job 17,14). 


(1214,11) 
(11) Oholost se tvoja sruši u Podzemlje i buka tvojih harfa; pod tobom je ležaj od truleži, a crvi tvoj 
su pokrivač. 


(Job 17,14) 
(14) Dovikujem grobu: 'Oče moj rođeni!' a crve pozdravljam: 'Mati moja, sestro!' 


Njihov je život još samo san (Ps 13,4; Dn 12,2): 


(Ps 13,4) 
4) Pogledaj, usliši, Gospodine, Bože moj! Prosvijetli mi oči da ne zaspim nasmrt, 


(Dn 12,2) 
(2) Tada će se probuditi mnogi koji snivaju u prahu zemljinu; jedni za vječni život, drugi za 
sramotu, za vječnu gadost. 


nema više nade, spoznaje Boga, doživljavanja njegovih čudesa, hvale da mu se iskazuje (Ps 
6,6; 30,10; 88,12 sl; 115,7; Iz 38,18). 


(Ps 6,6) 
(6) jer među mrtvima tko te se sjeća, u Podzemlju tko ti hvale pjeva? 


(Ps 30,10) 
(10) "Kakva je korist od krvi moje, kakva korist da u grob siđem? Zar će te prašina slaviti, zar će 
naviještati vjernost tvoju?" 


(Ps 88,12 sl) 
(12) Zar se u grobu pripovijeda o tvojoj dobroti? O vjernosti tvojoj u Propasti? (13) Zar se u tmini 
objavljuju čudesa tvoja i tvoja pravda u Zaboravu? 


(Ps 116,7) (114+115) 
(7) Vrati se, dušo moja, u svoj pokoj, jer Gospodin je dobrotvor tvoj. 


(12 38,18) 
(18) Jer Podzemlje ne slavi te, ne hvali te Smrt; oni koji padnu u rupu u tvoju se vjernost više ne 


uzdaju. 
I sam Bog zaboravlja mrtve (Ps 88,6). 


(Ps 88,6) 
(6) Među mrtvima moj je ležaj, poput ubijenih što leže u grobu kojih se više ne spominješ, od kojih 
si ustegao ruku. 


A kad se jednom uđe na vrata šeola (Job 38,17; usp. Mudr 16,13), 


(Job 38,17) 
(17) Zar su ti vrata smrti pokazali; vidje li dveri kraja mrtvih sjena? 


(Mudr 16,13) 
(13) Ti imaš vlast nad životom i smrću, ti dovodiš do vrata Podzemlja i opet izvodiš. 


onda više nema povratka (Job 10,21 sl). 


(Job 10,21 sl) 
(21) prije nego ću na put bez povratka, u zemlju tame, zemlju sjene smrtne, (22) u zemlju tmine 
guste i meteža, gdje je svjetlost slična noći najcrnjoj." 


To su oni mračni izgledi što ih smrt sprema čovjeku za onaj dan kad mu se "pridružiti svojim 
precima"' (Post 49,29). 


(Post 49,29) 
(29) Poslije toga im dade ovu naredbu: "Naskoro ću se pridružiti svojim precima. Sahranite me 
kraj mojih otaca, 


Slike tu samo daju konkretan oblik spontanim dojmovima koji su sveopći i kojih se još drže i 
mnogi naši suvremenici. To što je Stari zavjet u ovom pogledu ostao na toj razini sve do kasna 
doba, znak je da u susretu s egipatskom religijom i grčkim spiritualizmom nije htio umanjiti 
vrijednost ovozemaljskom životu i svoje nade napregnuti prema nekoj nestvarnoj 
besmrtnosti. Čekao je da objava vlastitim sredstvima osvijetli misterij zagrobnosti. 


3. Kult mrtvih. - Pogrebni su obredi sveopća pojava: već od daleke prapovijesti čovjek 
postojano časti svoje mrtve i ostaje s njima u dodiru. Stari zavjet zadržava ono bitno u tim 
vjekovnim predajama: geste oplakivanja koje su izraz boli živih (2 Sam 3,31; Jr 16,6); 


(2 Sam 3,31) 
(31) Nato David reče Joabu i svoj vojsci koja je bila s njim: "Razderite svoje haljine, obucite 
kostrijet i naričite za Abnerom!" I kralj David pođe za nosilima. 


(Jer 16,6) 
6) Pomrijet će veliko i malo u ovoj zemlji i nitko ih neće pokopati. Nitko neće naricati nad njima, 
niti će zbog njih praviti ureza, niti kose šišati. 


obredni ukop (1 Sam 31,12 sl; Tob 2,4-8), 


(1 Sam 31,12 sl) 


(12) ustadoše svi hrabri ljudi i, pošto su hodili svu noć, uzeše Šaulovo mrtvo tijelo i tjelesa njegovih 
sinova sa zida grada Bet Sana pa ih donesoše u Jabeš i ondje spališe. (13) Potom uzeše njihove 
kosti i ukopaše ih pod tamarisom u Jabešu i postiše sedam dana. 


(Tob 2,4-8) 

(4) A ja, ništa i ne okusiv, skočih na noge i unesoh onoga mrtvaca u jednu kuću, gdje mogaše ostati 
sve do zalaza sunca. (5) Potom se vratih, umih se i pojedoh svoj objed u žalosti. (6) Sjetih se 
Amosova proročanstva: "Svetkovine vaše u tugu će se pretvoriti, a radosti vaše kuknjavom će 
postati." I zaplakah. (7) Kad je sunce zašlo, odoh, iskopah raku i sahranih mrtvoga. (8) Susjedi mi 
se rugali i govorili: "Zar se ne boji da će ga zbog toga ubiti? Jednom se izvukao, a sad opet pokopa 
mrtvace." 


jer ne imati ukopa znači prokletstvo (Pnz 21,23; 1 Kr 14,11; Jr 16,4); 


(Pnz 21,23) 

(23) njegovo mrtvo tijelo neka ne ostane na stablu preko noći nego ga pokopaj istoga dana, jer je 
obješeni prokletstvo Božje. Tako nećeš okaljati svoje zemlje, koju ti Gospodin, Bog tvoj, daje u 
baštinu. 


(1Kr14,11) 
(11) One koji iz Jeroboamove obitelji umru u gradu, proždrijet će psi, a one koji umru u polju, 
pojest će ptice nebeske.' - Eto tako je Gospodin rekao. 


(Jer 16,4) 

(4) Oni će umrijeti smrću prebolnom, nitko ih neće oplakivati, niti će ih sahraniti. Pretvorit će se u 
gnoj za oranice, izginut će od mača i gladi, a njihova će trupla biti hrana pticama nebeskim i 
zvijerima zemaljskim." 


Brigu za grobove što je tako usko vezana za obiteljsko štovanje (Post 23; 49,29-32;50,12 sl); 


(Post 23) 

Duljina Sarina života bila je stotinu dvadeset i sedam godina. (2) Sara umrije u Kirjat Arbi, to jest 
u Hebronu, u zemlji kanaanskoj; i Abraham uđe u žalost za Sarom i naricaše za njom. (3) Potom se 
Abraham digne ispred svoje pokojnice te prozbori sinovima Hetovim: (4) "Premda sam ja među 
vama doseljeni stranac, prodajte mi zemljište za grob među vama, tako da mogu iznijeti svoju 
pokojnicu i sahraniti je." (5) A sinovi Hetovi odgovore Abrahamu: (6) "Gospodine, saslušaj nas! Ti 
si izabranik Božji u našoj sredini. Pokopaj svoju pokojnicu u našem najbiranijem grobu. Nitko ti od 
nas neće odbiti svoga groba da mogneš sahraniti svoju pokojnicu." (7) Nato se Abraham diže pa se 
mještanima, sinovima Hetovim, duboko pokloni (8) te im reče: "Ako se slažete da svoju pokojnicu 
uklonim i sahranim, čujte me: zauzmite se za me kod Efrona, sina Soharova, (9) da mi proda spilju 
Makpelu što njemu pripada a nalazi se na kraju njegova posjeda; neka mi je za punu cijenu, u 
vašoj nazočnosti, proda u vlasništvo za sahranjivanje." (10) A Efron je sjedio sa sinovima Hetovim. 
Potom Efron, Hetit, odgovori Abrahamu da ga čuju sinovi Hetovi svojim ušima - svi koji su sjedili u 
vijeću onoga grada: (11) "Ne, moj gospodine! Saslušaj mene! Ja tebi dajem poljanu i spilju što je 
na njoj; darujem ti to pred sinovima svoga naroda. Sahrani svoju pokojnicu." (12) Abraham se 
duboko nakloni mještanima, (13) a onda progovori Efronu da mještani čuju na svoje uši: "Ded me 
samo poslušaj! Dajem ti cijenu za poljanu; primi je od mene da ondje mogu sahraniti svoju 
pokojnicu!" (14) Efron odgovori Abrahamu: (15) "Čuj me, moj gospodine: zemljište u vrijednosti 
od četiri stotine srebrnika, što je to tebi i meni! Sahrani, dakle, svoju pokojnicu!" (16) Abraham se 
složi s Efronom; isplati Abraham Efronu novac što ga je spomenuo tako da su na svoje uši čuli 


sinovi Hetovi - četiri stotine srebrnika trgovačke mjere. (17) I tako Efronova poljana u Makpeli 
nasuprot Mamri - poljana, spilja i sva stabla što su bila na poljani - (18) prijeđe u vlasništvo 
Abrahamovo u nazočnosti sinova Hetovih, sviju koji su sjedili u vijeću svoga grada. (19) A onda 
Abraham sahrani svoju ženu Saru u spilji na poljani Makpeli nasuprot Mamri - danas Hebronu - u 
zemlji kanaanskoj. (20) Tako je poljana i spilja na njoj prešla od sinova Hetovih u vlasništvo 
Abrahamovo za sahranjivanje. 


(Post 49,29-32) 

(29) Poslije toga im dade ovu naredbu: "Naskoro ću se pridružiti svojim precima. Sahranite me 
kraj mojih otaca, (30) u spilji što se nalazi na polju Efrona, Hetita, u spilji na polju Makpeli, 
nasuprot Mamri, u zemlji kanaanskoj. To je ona koju je Abraham kupio s poljem od Hetita Efrona 
za mjesto sahranjivanja. (31) Ondje je sahranjen Abraham i njegova žena Sara; sahranjeni su 
ondje Izak i njegova žena Rebeka; ondje sam ja sahranio Leu. (32) Polje i spilja na njemu kupljeni 
su od Hetita." 


(Post 50,12 sl) 

(12) Jakovljevi sinovi učine kako im je naredio otac: (13) odnesu ga u zemlju kanaansku te ga 
sahrane u spilji na polju Makpeli kod Mamre, polju što ga je Abraham kupio od Hetita Efrona za 
sahranjivanje. 


pogrebne gozbe (Jr 16,7), 

(Jr 16,7) 

(7) Za onog u žalosti neće kruh lomiti, da ga utješe zbog pokojnika, nitiće mu tko pružiti pehar 
utjehe zbog smrti njegova oca ili majke njegove. 


čak i prinose na grobovima pokojnika (Tob 4,17), 


(Tob 4,17) 
(17) Metni svoj kruh na grob pravednih i ne daj ga grešnicima. 


mada se oni polažu "'pred usta zatvorena" (Sir 30,18). 


(Sir 30,18) 
(18) Dobre su jestvine pred ustima zatvorenim kao jelo žrtveno na grob položeno. 


Ipak objava već ograničava te običaje što su u okolnih naroda povezani s praznovjerjem: 
odatle zabrana obrednih ureza na vlastitom tijelu (Lev 19,28; Pnz 14,1), 


(Lev 19,28) 
(28) Ne urezujte zareza na svome tijelu za pokojnika; niti na sebi usijecajte kakvih biljega. Ja sam 
Gospodin! 


(Pnz 14,1) 
Vi ste sinovi Gospodina, Boga svoga. Nemojte na sebi praviti ureza ni podstriga na čelu za 
pokojnikom. 


a nadasve zabrana zazivanja duhova (Lev 19,31; 20,27; Pnz 18,11), 


(Lev 19,31; 20,27) 


(31) Ne obraćajte se na zazivače duhova i vračare; ne pitajte ih za savjet. Oni bi vas opoganili. Ja 
sam Gospodin, Bog vaš! 

(27) Čovjek ili žena koji među vama postanu zazivači duhova ili vračari neka se kazne smrću; neka 
se kamenuju i neka njihova krv padne na njih." 


(Pnz 18,11) 
(11) nitko tko bi bajao, zazivao duhove i duše predaka ili se obraćao na pokojnike. 


te velike pogibli u vrijeme kad je cvala magija i kad je bilo u običaju dozivanje mrtvih (usp. 
Odiseju), kao što se danas odaju spiritizmu (1 Sam 28; 2 Kr 21,6). 


(1 Sam 28) 

U ono vrijeme Filistejci skupiše svoje čete za rat protiv Izraela. I Akiš reče Davidu: "Znaj da ćeš ići 
sa mnom na vojsku, ti i tvoji ljudi!" (2) A David odgovori Akišu: "Dobro! Sad ćeš vidjeti što će 
učiniti tvoj sluga!" A Akiš odvrati Davidu: "Dobro! Zato ću te postaviti da budeš mojim čuvarom 
zauvijek." 

Šaul i vračara u En Doru 

(3) Samuel bijaše umro, a sav ga Izrael bijaše oplakao naričući za njim. Ukopali su ga u njegovu 
gradu Rami. A Šaul bijaše istjerao iz zemlje sve zazivače duhova i vračeve. (4) Dok su se Filistejci 
skupljali te došli i utaborili se kod Šunema, Šaul skupi sve Izraelce te se utabori na Gilboi. (5) Kad 
Šaul ugleda filistejski tabor, uplaši se i srce mu snažno zadrhta. (6) Šaul upita za savjet Gospodina, 
ali mu Gospodin ne dade odgovora - ni u snima, ni po Urimu, ni preko proroka. (7) Zato Šaul reče 
svojim slugama: "Potražite mi ženu koja zaziva duhove da odem k njoj i upitam je." A sluge mu 
odgovoriše: "Evo, u En Doru ima žena koja zaziva duhove." (8) Tada se Šaul preruši, obuče druge 
haljine i otputi se sa dva čovjeka. I dođe noću k onoj ženi i reče joj: "Daj mi vračaj pomoću duha i 
dozovi mi onoga koga ti reknem." (9) A žena mu odgovori: "Ta ti znaš što je učinio Šaul i kako je 
istrijebio iz zemlje zazivače duhova i vračeve. Zašto postavljaš zamke mome životu da me 
pogubiš?" (10) A Šaul joj se zakle Gospodinom govoreći: "Tako mi živog Gospodina, nećeš biti 
ništa kriva za ovo!" (11) Tada žena zapita: "Koga da ti dozovem?" A on odgovori: "Dozovi mi 
Samuela!" (12) Kad žena ugleda Samuela, povika iza glasa, a onda reče Šaulu: "Zašto si me 
prevario? Ta ti si Šaul!" (13) A kralj joj odvrati: "Ne boj se! Nego što vidiš?" A žena odgovori 
Šaulu: "Vidim nešto božansko što se diže iz zemlje." (14) Šaul je upita: "Kakva je obličja?" A ona 
odgovori: "Izlazi starac, ogrnut plaštem." Tada Šaul spozna da je to Samuel, pa pade licem do 
zemlje i pokloni se. (15) Samuel upita Šaula: "Zašto si pomutio moj mir dozivajući me gore?" A 
Šaul odgovori: "U velikoj sam nevolji jer su Filistejci zavojštili na me, a Bog se okrenuo od mene i 
ne odgovara mi više ni preko proroka ni u snima. Zato sam dozvao tebe da me poučiš što da činim." 
(16) A Samuel odvrati: "Zašto mene pitaš kad se Gospodin odvratio od tebe i postao ti 
neprijateljem? (17) Gospodin ti je učinio kako ti je kazao preko mene: istrgao je kraljevstvo iz tvoje 
ruke i dao ga tvome suparniku, Davidu, (18) jer nisi poslušao riječi Gospodinovih i jer nisi izvršio 
njegova žestokog gnjeva na Amaleku: stoga ti je Gospodin danas ovako učinio. (19) Gospodin će 
predati, zajedno s tobom, i Izraela u filistejske ruke. Sutra ćeš sa svojim sinovima biti sa mnom, ai 
tabor izraelski Gospodin će predati u filistejske ruke." (20) Šaul se užasnu i pade na zemlju kako je 
dug. Spopade ga silan strah od Samuelovih riječi. I ponestade mu snage, jer nije ništa jeo cijeli dan 
i cijelu noć. (21) Kad ona žena dođe k Šaulu i opazi kako je sav zaplašen, reče mu: "Gle, tvoja je 
službenica poslušala tvoju riječ, stavila sam svoj život na kocku i poslušala tvoje zapovijedi koje si 
mi naložio. (22) Zato sada poslušaj i ti riječi službenice svoje: dopusti da ti pružim zalogaj kruha; 
jedi da ti se vrati snaga te uzmogneš poći svojim putem." (23) Ali on ne htjede nego reče: "Neću 
jesti!" Ali kad ga zaokupiše njegove sluge, zajedno sa ženom, posluša ih, ustade sa zemlje i sjede na 
postelju. (24) Žena je imala kod kuće tele u tovu. Brzo ga zakla, zatim uze brašna, umijesi ga i 
napeče beskvasnoga kruha. (25) Potom stavi sve pred Šaula i njegove ljude. Pošto su jeli, ustadoše 


LA 


10 


i još iste noći krenuše natrag. 


(2 Kr 21,6) 
6) I sinove je svoje proveo kroz oganj. Vračao je, gatao, stvorio bajače i opsjenare, učinio je 
premnogo zla u očima Gospodinovim i razjarivao ga. 


Nema dakle u Starom zavjetu kulta mrtvih u pravom smislu riječi, kao što ga je bilo u Egiptu: 
to što nisu bili upućeni u zagrobnost, svakako je Izraelcima pomoglo da se od toga očuvaju. 


4. Smrt - čovjekova sudbina. - Smrt je suđena svakom čovjeku, ona je "put sviju smrtnika" (1 
Kr 2,2; usp. 2 Sam 14,14: Sir 8,7). 


(1Kr22) 
(2) "Sada polazim na put sviju smrtnika. Ti budi hrabar i pokaži se čovjekom! 


(2 Sam 14,14) 

(14) Mi smo svi osuđeni na smrt, slični smo vodi koja se prolije na zemlju i više se ne može skupiti, i 
Bog ne podiže mrtvaca: neka, dakle, kralj misli na to da prognanik ne ostane izagnan daleko od 
njega. 


(Sir 8,7) 
(7) Ne likuj nad preminulim; sjeti se da svi umiremo. 


Dokončavajući svačiji život, ona i udara svoj biljeg svačijem liku: smrt "'godinama zasićenih'' 
praotaca (Post 25,7; 35,29), 


(Post 25,7; 35,29) 

(7) Ovo je duljina Abrahamova života što ga je proživio: stotinu sedamdeset i pet godina. 

(29) Izak izdahne i umre, starac i godinama zasićen, te bude pridružen svojim precima. Sahrane ga 
njegovi sinovi, Ezav i Jakov. 


mitns meus nabiti, dies med I 
md Bl roke kipove Epulohrnm, bi dk ro sra 


— — + i 


Starac i i smrt (Holbein, iz zbirke Ples ni) 

tajanstvena Mojsijeva smrt (Pnz 34), 


(Pnz 34) 

Poslije toga ode Mojsije s Moapskih poljana na brdo Nebo, na vrhunac Pisge nasuprot Jerihonu, 
gdje mu Gospodin pokaza svu zemlju: Gilead do Dana, (2) sav Naftali, kraj Efrajimov i Manašeov, 
svu Judinu krajinu do Zapadnog mora; (3) zatim Negeb, područje doline Jerihona - grada palmi - 
do Soara. (4) Potom mu reče Gospodin: "Ovo je zemlja za koju sam se zakleo Abrahamu, Izaku i 
Jakovu da ću je dati tvome potomstvu. Dopustio sam da je pogledaš svojim očima, ali ti onamo 
nećeš prijeći." (5) I Mojsije, sluga Gospodnji, umrije ondje u zemlji moapskoj po Gospodnjoj 
zapovijedi. (6) I ukopa ga on u dolini u zemlji nasuprot Bet Peoru. Do dana današnjega nitko nije 
doznao za njegov grob. (7) Mojsiju bijaše sto dvadeset godina kad umrije. Oko mu nije oslabilo niti 
mu je snaga popustila. (8) Izraelci oplakivahu Mojsija na Moapskim poljanama trideset dana. 
Potom prođoše i dani oplakivanja - tugovanja za Mojsijem. (9) A Jošua, sin Nunov, bio je ispunjen 
duhom mudrosti jer Mojsije bijaše na nj položio svoje ruke. Njega su Izraelci slušali i činili kako je 
Gospodin naredio Mojsiju. (10) Ne pojavi se više prorok u Izraelu ravan Mojsiju - njega je 
Gospodin poznavao licem u lice! - (11) po svim onim znakovima i čudesima u zemlji egipatskoj za 
koja ga je Gospodin slao da ih učini na faraonu, na svim službenicima njegovim i na svoj zemlji 
njegovoj, (12) po onoj moćnoj ruci njegovoj i po svim onim velikim zastrašnim djelima koja učini 
na oči svega Izraela. 


tragična Šaulova smrt (I Sam 31)... 


(1 Sam 31) 

Filistejci su zavojštili na Izraelce, a Izraelci su pobjegli pred njima i padali pobijeni po gori Gilboi. 
(2) Filistejci stisnuše Šaula i njegove sinove i pogubiše Šaulove sinove Jonatana, Abinadaba i 
Malki-Šuu. (3) Boj je postao žešći oko Šaula. Iznenadiše ga strijelci s lukovima i on pade teško 
ranjen od strijelaca. (4) Šaul tada reče svome štitonoši: "Izvuci svoj mač i probodi me da ne dođu ti 
neobrezanici i ne narugaju mi se." Ali se njegov štitonoša prestravi i ne htjede toga učiniti. Zato 
Šaul uze mač i baci se na nj. (5) Kad je štitonoša vidio da je Šaul umro, baci se i on na svoj mač i 
umrije s njim. (6) Tako onoga dana pogiboše zajedno Šaul, njegova tri sina, njegov štitonoša i svi 
njegovi ljudi. (7) Kad Izraelci koji bijahu na drugoj strani doline i na drugoj strani Jordana vidješe 
da su sinovi Izraelovi pobjegli i da je poginuo Šaul sa sinovima, ostaviše svoje gradove te se 
razbježaše. Filistejci dođoše i nastaniše se u njima. (8) Kad su sutradan došli Filistejci da oplijene 
pobijeđene, nađoše Šaula i njegova tri sina gdje leže na gori Gilboi. (9) Oni mu odsjekoše glavu i 
skidoše s njega oružje, koje poslaše po svoj filistejskoj zemlji naokolo, javljajući veselu vijest svojim 
idolima i narodu. (10) Potom oružje metnuše u Aštartin hram, a Šaulovo mrtvo tijelo pribiše na zid 
grada Bet Šana. (11) Ali kad oni u Jabešu Gileadskom čuše što su Filistejci učinili od Šaula, (12) 
ustadoše svi hrabri ljudi i, pošto su hodili svu noć, uzeše Šaulovo mrtvo tijelo i tjelesa njegovih 
sinova sa zida grada Bet Šana pa ih donesoše u Jabeš i ondje spališe. (13) Potom uzeše njihove 
kosti i ukopaše ih pod tamarisom u Jabešu i postiše sedam dana. 


Ali kako da se pred tom neuklonivom nuždom ne osjeti da je taj žarko željkovani život samo 
krhko i nestalno dobro? On je sjena, dah, ništavilo (Ps 39,5 sl; 89,48 sl; 90; Job 14,1-12); 
Mudr 2,2 sl); 


(Ps 39,5 sl) 

(5) "Objavi mi, Gospodine, moj svršetak i kolika je mjera mojih dana, da znam kako sam ništavan. 
(6) Evo, pedljem si mi dane izmjerio, život moj je kao ništa pred tobom: tek dašak je svaki čovjek. 
(7) Poput sjene čovjek prolazi tek dašak je sve bogatstvo njegovo: zgrće, a ne zna tko će ga 
pokupiti." 

(Ps 89,48 sl) 
(48) Sjeti se kako je kratak život moj, kako si ljude prolazne stvorio! (49) Tko živ smrti vidjeti neće? 
Tko će od ruke Podzemlja dušu sačuvati ? 


(Ps 90) 

Gospodine, ti nam bijaše okrilje od koljena do koljena. (2) Prije nego se rodiše bregovi, prije nego 
postade kopno i krug zemaljski, od vijeka do vijeka, Bože, ti jesi! (3) Smrtnike u prah vraćaš i veliš: 
"Vratite se, sinovi ljudski!" (4) Jer je tisuću godina u očima tvojim k'o jučerašnji dan koji je minuo i 
kao straža noćna. (5) Razgoniš ih k'o jutarnji san, kao trava su što se zeleni: (6) jutrom cvate i sva 
se zeleni, a uvečer - već se suši i vene. (7) Zaista, izjeda nas tvoja srdžba i zbunjuje ljutina tvoja. (8) 
Naše si grijehe stavio pred svoje oči, naše potajne grijehe na svjetlost lica svojega. (9) Jer svi naši 
dani prođoše u gnjevu tvojemu, kao uzdah dovršismo godine svoje. (10) Zbroj naše dobi 
sedamdeset je godina, ako smo snažni, i osamdeset; a većina od njih muka je i ništavost: jer prolaze 
brzo i mi letimo odavle. (11) Tko će mjeriti žestinu gnjeva tvojega, tko proniknuti srdžbu tvoju? (12) 
Nauči nas dane naše brojiti, da steknemo mudro srce. (13) Vrati se k nama, Gospodine! Ta dokle 
ćeš? Milostiv budi slugama svojim! (14) Jutrom nas nasiti smilovanjem svojim, da kličemo i da se 
veselimo u sve dane! (15) Obraduj nas za dane kad si nas šibao, za ljeta kad smo stradali! (16) 
Neka se na slugama tvojim pokaže djelo tvoje i tvoja slava na djeci njihovoj! (17) Dobrota 
Gospodina, Boga našega, nek' bude nad nama daj da nam uspije djelo naših ruku, djelo ruku naših 
nek' uspije. 


(Job 14,1-12) 

Čovjek koga je žena rodila kratka je vijeka i pun nevolja. (2) K'o cvijet je nikao i vene već, poput 
sjene bježi ne zastajuć'. (3) Na takva, zar, ti oči otvaraš i preda se na sud ga izvodiš? (4) Tko će 
čisto izvuć' iz nečista? Nitko! (5) Pa kad su njegovi dani odbrojeni, kad mu broj mjeseci o tebi ovisi, 
kad mu granicu stavljaš neprijelaznu, (6) skini s njega pogled da počinut' može, poput najamnika 
da svoj dan uživa. (7) Ta ni drvu nije nada sva propala, posječeno, ono opet prozeleni i mladice 
nove iz njega izbiju. (8) Ako mu korijen i ostari u zemlji, ako mu se panj i sasuši u prahu, (9) 
oćutjevši vodu, ono će propupat' i pustiti grane kao stablo novo. (10) Al' kad čovjek umre, ostaje 
pokošen, kad smrtnik izdahne, gdje li je on tada? (11) Može sva voda iz mora ispariti i presahnut' 
rijeke, isušit posvema', (12) al' čovjek kad legne, ne ustaje više, dok nebesa bude, neće se podići, od 
sna se svojega probuditi neće. 


(Mudr 2,2 sl) 

2) Mi smo djeca pukog slučaja i kasnije ćemo biti kao da nikad nismo ni bili, jer samo je dim ono 
čime dišu naše nosnice, a misao je tek iskra od kucaja našega srca. (3) Kad se ona utrne, pretvorit 
će se tijelo u pepeo, a duh će se rasplinuti kao lagan zrak. 


on je isprazan, jer je na koncu svima isto suđeno (Prop 3; Ps 49,8...), 


(Prop 3) 

Sve ima svoje doba i svaki posao pod nebom svoje vrijeme. (2) Vrijeme rađanja i vrijeme umiranja; 
vrijeme sađenja i vrijeme čupanja posađenog. (3) Vrijeme ubijanja i vrijeme liječenja; vrijeme 
rušenja i vrijeme građenja. (4) Vrijeme plača i vrijeme smijeha; vrijeme tugovanja i vrijeme 
plesanja. (5) Vrijeme bacanja kamenja i vrijeme sabiranja kamenja; vrijeme grljenja i vrijeme kad 
se ostavlja grljenje. (6) Vrijeme traženja i vrijeme gubljenja; vrijeme čuvanja i vrijeme 
odbacivanja. (7) Vrijeme deranja i vrijeme š$ijenja; vrijeme šutnje i vrijeme govorenja. (8) Vrijeme 
ljubljenja i vrijeme mržnje; vrijeme rata i vrijeme mira. (9) Koja je posleniku korist od njegovih 
napora? (10) Razmišljam o mučnoj zadaći što je Bog zadade sinovima ljudskim. (11) Sve što on čini 

prikladno je u svoje vrijeme; ali iako je dopustio čovjeku uvid u vjekove, čovjek ne može dokučiti 
djela koja Boga čini od početka do kraja. (12) Znam da nije druge sreće čovjeku osim da se veseli i 
čini dobro za svojega života. (13) I kad čovjek jede i pije i uživa u svojem radu, i to je Božji dar. 
(14) I znam da sve što Bog čini, čini za stalno. Tome se ništa dodati ne može niti mu se može 
oduzeti; a Bog čini tako da ga se boje. (15) Što biva, već bijaše, i što će biti, već je bilo; a Bog 
obnavlja što je prohujalo. (16) Još vidim kako pod suncem umjesto pravice vlada nepravda i 
umjesto pravednika zločinac. (17) Zato rekoh u sebi: "Bog će suditi i pravedniku i zločincu, jer 
ovdje ima vrijeme za svaku namjeru i čin." (18) Još rekoh u sebi: "Ljudi se ponašaju tako da Bog 
može pokazati kakvi su uistinu, da su jedni drugima poput zvijeri." (19) Jer zaista, kob ljudi i zvijeri 
jedna je te ista. Kako ginu oni, tako ginu i one; i dišu jednakim dahom, i čovjek ničim ne nadmašuje 
zvijer; jer sve je ispraznost. (20) I jedni i drugi odlaze na isto mjesto; svi su postali od praha i u 
prah se vraćaju. (21) Tko zna da li dah ljudski uzlazi gore, a dah zvijeri silazi dolje k zemlji? (22) 
Uviđam da čovjeku druge sreće nema osim radosti u svome djelu, jer to je ljudska sudbina. A tko će 
ga dovesti do toga da dozna što će biti poslije njega? 


(Ps 49,8...) 

(8) Ta nitko sebe ne može otkupit'ni za se dati Bogu otkupninu: (9) životu je cijena previsoka, i 
nikada je neće platiti (10) tko želi živjeti dovijeka i ne vidjeti jamu grobnu. (11) Jer, i mudri umiru, 
pogiba i luđak i bezumnik: bogatstvo svoje ostavlja drugima. 


pa i samim kraljevima (Sir 10,10)! 


(Sir 10,10) 
(10) Duga bolest srdi liječnika; tko je danas kralj, sutra umire. 


maja far, gene U enim tu, ku : ; 
oad ž Ma AK 
ma No erit oušrus Slomahue, du 22, <a 


id a ii riše, 


PES 


Car ra smrt (Holbein, iz zbirke Ples smrti) 

Tužna je to konstatacija: iz nje se ponekad, zbog te neminovne sudbne, rađa razočarano 
mirenje s udesom (2 Sam 12,23; 14,14). 


(2 Sam 12,23; 14,14) 

(23) A sada, kad je umrlo, čemu da postim? Mogu li ga vratiti? Ja ću otići k njemu, ali se ono neće 
vratiti k meni!" 

14) Mi smo svi osuđeni na smrt, slični smo vodi koja se prolije na zemlju i više se ne može skupiti, i 
Bog ne podiže mrtvaca: neka, dakle, kralj misli na to da prognanik ne ostane izagnan daleko od 
njega. 


Ipak, prava mudrost ide dalje od toga; ona smrt prihvaća kao Božju odluku (Sir 41,4) 


(Sir 41,4) 
(4) To je presuda Gospodnja svemu živom - i čemu se opirati volji Svevišnjega? Zivio ti deset, 
stotinu ili tisuću godina, u Podzemlju ti neće predbacivati dužinu života. 


koja ističe jadnost ljudskog stanja u usporedbi s besmrtnim Bogom: tko je prah, u prah sei 
vraća (Post 3,19). 


(Post 3,19) 
(19) U znoju lica svoga kruh svoj ćeš jesti dokle se u zemlju ne vratiš: tOa iz zemlje uzet si bio - 
prah si, u prah ćeš se i vratiti. " 


5. Vlast smrti. - Unatoč svemu, živ čovjek osjeća smrt kao neprijateljsku silu. Spontano joj 
daje neko lice i poosobljuje ju. Ona je zloslutni pastir što zatvara ljude u torove Podzemlja (Ps 
49,15); 


(Ps 49,15) 
(15) Poput stada redaju se u Podzemlju, smrt im je pastir; a dobri njima vladaju. Njihova će lika 
brzo nestati, Podzemlje će im biti postojbina. 


šulja se u kuće da pokosi djecu (Jr 9,20). 
(Jr 9,20) 


(20) "Smrt se ušulja kroz prozore naše, uđe u dvore naše, djecu pokosi nasred ulice, mladiće nasred 
trgova. 


Smrt i dijete (Holbein, zbirka Ples smrti) 

U Starom zavjetu ona dakako uzima i lik anđela zatornika, izvršioca božanskih osveta (Izl 
12,23; 2 Sam 24,16; 2 Kr 19,35), 


(Izl 12,23) 
(23) Kad Gospodin bude prolazio da pobije Egipćane, zapazit će krv na nadvratniku i na oba 
dovratnika, pa će mimoići ta vrata i neće dopustiti da Zatornik uđe u vaše kuće da hara. 


(2 Sam 24,16) 

(16) Kad je anđeo pružio svoju ruku na Jeruzalem da ga uništi, sažali se Gospodin zbog toga zla, 
pa reče anđelu koji je ubijao narod: "Dosta je sada! Povuci svoju ruku!" A Gospodnji je anđeo bio 
upravo kod gumna Araune Jebusejca. 


(2 Kr 19,35) 
(35) Te iste noći iziđe Anđeo Gospodnji i pobi u asirskom taboru stotinu osamdeset i pet tisuća 
ljudi. Ujutro kad je valjalo ustati, gle, bijahu ondje sve sami mrtvaci. 


pa čak i lik božanske riječi što iskorjenjuje one koji se protive Bogu (Mudr 18,15 sl). 


(Mudr 18,15 sl) 

(15) jurnula je tvoja svemoguća riječ s nebesa, s kraljevskih prijestolja, kao žestok ratnik u sredinu 
zemlje, propasti predane. Kao oštar mač nosila je tvoju neopozivu zapovijed. (16) Zaustavi se i sve 
ispuni smrću: doticala se neba, stajala na zemlji. (17) Tada Egipćane iznenada uplašiše prikaze 
jezivih snova, napade ih neočekivan strah. (18) Padahu polumrtvi, jedan ovdje, drugi ondje, 
kazujući zašto umiru. 


Ali ta namiriteljica nezasitnog Podzemlja (usp. Izr 27,20) 


(Izr 27,20) 
(20) Carstvo Smrti i Propast ne mogu se zasititi, tako ni oči čovječje. 


ima zapravo neke podzemne crte: svaka bolest i svaka pogibelj daje naslutiti njezino 
podmuklo približavanje. Stoga bolesnik već vidi da mu je "među mrtvima ležaj" (Ps 88,4 sl); 


(Ps 88,4 sl) 

(4) Jer mi je duša zasićena patnjama, moj se život bliži Podzemlju. (5) Broje me k onima što u grob 
silaze, postadoh sličan nemoćniku. (6) Među mrtvima moj je ležaj, poput ubijenih što leže u grobu 
kojih se više ne spominješ, od kojih si ustegao ruku. 


čovjek u pogibli već je opkoljen vodama smrti, bujicama Belijalovim, mrežama šeola (Ps 18,5 
sl; 69,15 sl, 116,3; Jon 2,4-7). 


(Ps 18,5 sl) 
(5) Valovi smrti okružiše mene, prestraviše me bujice pogubne. (6) Užad Podzemlja sputiše me, 
smrtonosne zamke padoše na me: 


(Ps 69,15 sl) 
(15) Izvuci me iz blata da ne potonem, od onih koji me mrze izbavi me - iz voda dubokih. (16) Nek" 
me ne pokriju valovi, nek' me ne proguta dubina, nek' bezdan ne zatvori usta nada mnom! 


(Ps 116,3) 

(3) Užeta smrti sapeše me, stegoše me zamke Podzemlja, snašla me muka i tjeskoba. 


(Jon 2,4-7) 

(4) Ti me baci moru u dubine, i voda me opteče. Sve poplave tvoje i valovi oboriše se na me. (5) 
Pomislih: odbačen sam ispred očiju tvojih. Al' ipak oči upirem svetom Hramu tvojem. (6) Vode me 
do grla okružiše, bezdan me opkoli. Trave mi glavu omotaše, (7) siđoh do korijena planina. Nada 
mnom se zatvoriše zauvijek zasuni zemljini. Al' ti iz jame izvadi život moj, o Gospodine, Bože moj. 


Smrt i šeol nisu dakle stvarnosti samo onoga svijeta; to su moći što djeluju ovdje na zemlji - i 
jao onomu tko dopadne njihovih pandža! A što je konačno život ako ne tjeskobna borba 
čovjeka uhvaćena ukoštac sa Smrću? 


1I. SMISAO SMRTI 


1. Podrijetlo smrti. - Budući da iskustvo smrti budi u čovjeku takve odjeke, nemoguće je 
svesti je naprosto na prirodnu pojavu kojoj bi objektivno promatranje iscrplo sav sadržaj. 
Smrt ne može biti bez ikakvog smisla. Ona silovito proturiječi našoj želji za životom i 
pritiskuje nas poput kazne; upravo zato mi u njoj nagonski gledamo kaznu za grijeh. Taj 
uviđaj za koji znaju sve stare religije, Stari zavjet podiže do čvrsta naučavanja koje naglašava 
religiozni smisao jednoga jako gorkog iskustva: pravednost zahtijeva pogibiju bezbožnika 
(Job 18,5-21; Ps 37,20.28.36; 73,27); 


(Job 18,5-21) 

(5) Al' ugasit će se svjetlost opakoga, i neće mu sjati plamen na ognjištu. (6) Potamnjet će svjetlo u 
njegovu šatoru i nad njime će se utrnut' svjetiljka. (7) Krepki mu koraci postaju sputani, o vlastite 
on se spotiče namjere. (8) Jer njegove noge vode ga u zamku, i evo ga gdje već korača po mreži. (9) 
Tanka mu je zamka nogu uhvatila, i evo, užeta čvrsto ga pritežu. (10) Njega vreba omča skrivena na 
zemlji, njega čeka klopka putem kojim hodi. (11) Odasvuda strahovi ga prepadaju, ustopice sveudilj 
ga proganjaju. (12) Glad je požderala svu snagu njegovu, nesreća je uvijek o njegovu boku. (13) 
Boleština kobna kožu mu razjeda, prvenac mu smrti nagriza udove. (14) Njega izvlače iz šatora 
njegova da bi ga odveli vladaru strahota. (15) U njegovu stanu tuđinac stanuje, po njegovu domu 
prosipaju sumpor. (16) Odozdo se suši njegovo korijenje, a odozgo grane sve mu redom sahnu. (17) 
Spomen će se njegov zatrti na zemlji, njegovo se ime s lica zemlje briše. (18) Iz svjetlosti njega u 
tminu tjeraju, izagnat' ga hoće iz kruga zemaljskog. (19) U rodu mu nema roda ni poroda, nit' 
preživjela na njegovu ognjištu. (20) Sudba je njegova Zapad osupnula, i čitav je Istok obuzela 
strepnja. (21) Evo, takav usud snalazi zlikovca i dom onog koji ne priznaje Boga." 


(Ps 37,20.28.36) 

(20) A bezbožnici će propasti, dušmani Gospodnji povenut će k'o ures livada, poput dima se 
rasplinuti. LAMED 

(28) Jer Gospodin ljubi pravdu i pobožnika svojih ne ostavlja. AJIN Zauvijek će biti zatrti zlikovci, 
istrijebit će se potomstvo bezbožnika. 

(36) Prođoh, i gle - nema ga više; potražih ga i ne nađoh. ŠIN 


(Ps 73,27) 
(27) Doista, propast će oni koji se udaljuju od tebe, istrebljuješ svakog tko ti se iznevjeri. 


duša koja griješi mora umrijeti (Ez 18,20). 


L7 


(Ez 18,20) 
(20) Onaj koji zgriješi, taj će i umrijeti. Sin neće snositi grijeha očeva, ni otac grijeha sinovljega. Na 
pravedniku će biti pravda njegova, a na bezbožniku bezbožnost njegova. 


To pak temeljno načelo već razjašnjava zagonetnu činjenicu da je smrt prisutna ovdje na zemlji: u 
početku je smrtna presuda protiv ljudi izrečena tek poslije grijeha praoca našega Adama (Post 2,17; 
3,19). 


(Post 2,17; 3,19) 

(17) ali sa stabla spoznaje dobra i zla da nisi jeo! U onaj dan u koji s njega okusiš, zacijelo ćeš 
umrijeti!" 

(19) U znoju lica svoga kruh svoj ćeš jesti dokle se u zemlju ne vratiš: ta iz zemlje uzet si bio - prah 
si, u prah ćeš se i vratiti." 


en Dominus Deus 0 1 
ptatas, ut operaretur terram d 
gostom 3. 


x i MORE 


Eubljeni raj (Holbein, iz zbirke Ples smrti) 


Bog naime nije stvorio smrt (Mudr 1,13); 


(Mudr 1,13) 
(13) Jer Bog nije stvorio smrt niti se raduje propasti živih. 


on je čovjeka stvorio za neraspadljivost, a smrt je ušla u svijet tek đavlovom zavišću (Mudr 
2,23 sl). 


(Mudr 2,23 sl) 

(23) Jer je Bog stvorio čovjeka za neraspadljivost i učinio ga na sliku svoje besmrtnosti. (24) A 
đavlovom je zavišću došla smrt u svijet i nju će iskusiti oni koji njemu pripadaju. 


Prema tomu, vlast kojom nas ona dohvaća ima vrijednost znaka: njome se očituje prisutnost 
grijeha ovdje na zemlji. 


2. Put smrti. - Nakon što je otkrivena veza između grijeha i smrti, čitav jedan vid naše 
egzistencije otkriva svoje pravo lice. Ne samo da je grijeh zlo zato što se protivi našoj naravi i 
Božjoj volji, već je on, osim toga, za nas konkretno "'put smrti'"'. Takva je nauka mudraca: tko 
ide za zlom, uputio se u smrt (Izr 11,19); 


(Izr 11,19) 
(19) Tko je čvrst u pravednosti, ide u život, a tko za zlom trči, na smrt mu je. 


tko dopusti da ga zavede gospođa Ludost, korača prema dolinama šeola (7,27; 9,18). 


(Izr 7,27; 9,18) 
(27) U Podzemlje vode putovi kroz njenu kuću, dolje u odaje smrti. 
(18) A on ne zna da su Sjene ondje, da uzvanici njezini počivaju u Podzemlju. 


Podzemlje već razjapljuje svoje ždrijelo da proguta grešnike (Iz 5,14), 


(125,14) 
(14) Da, Podzemlje će razvaliti ždrijelo, razjapit će ralje neizmjerne da se u njih strmoglave 
odličnici mu i mnoštvo sa svom grajom i veseljem! 


kao kad su Korah i njegovi ortaci živi u nj sišli (Br 16,30...; Ps 55,16). 


(Br 16,30...) 

(30) Ali ako Gospodin učini nečuveno: ako zemlja rastvori svoje ralje i proguta ih sa svim što je 
njihovo te živi siđu u Šeol, onda znajte da su ovi ljudi prezreli Gospodina." (31) A kad on završi sve 
te riječi, tlo se pod njima raspukne; (32) zemlja rastvori svoje ralje i proguta ih s njihovim 
domovima, sa svim Korahovim ljudima i svim njihovim imanjem. (33) Živi siđu u Šeol, oni i sve 
njihovo. Onda se nad njima zemlja zatvori i oni iščeznu iz zbora. (34) Na njihov vrisak svi Izraelci 
što su stajali oko njih pobjegoše govoreci: "Da i nas zemlja ne proguta!" 


(Ps 55,16) 
(16) Smrt neka ih zaskoči, živi nek' siđu u Podzemlje jer im je pakost u stanu i srcu. 


Prema tomu se bezbožnik nalazi na sklisku putu (Ps 73,18 sl). 

(Ps 73,18 sl) 

(18) Zaista, na klizavu stazu ti ih postavljaš, u propast ih obaraš. (19) Kako učas propadoše, 
nestaše, užas ih izjede! 

Virtualno je on već mrtav, jer je sa Smrću sklopio ugovor i jer joj je već pripao (Mudr 1,16); 
(Mudr 1,16) 


(16) Ali bezbožnici dozivaju smrt i rukama i riječju i za njom ginu smatrajući je prijateljem 1 s 
njome ugovor sklapaju, dostojni da joj pripadaju. 

stoga će mu konačna sudbina biti: postat će predmetom rugla među mrtvima, zauvijek (Mudr 
4,19). 


(Mudr 4,19) 

(19) Ubrzo će oni biti trupla prezrena i ruglo među mrtvima dovijeka, jer će ih Gospodin 
strmoglaviti bez glasa, otrgnut će ih od temelja njihova, sasvim ih opustošiti; na mukama će oni biti 
i spomen će im propasti. 


Taj zakon providnosna ravnanja nije bez praktičnih posljedica u životu Izraela: ljudi krivci 
za najteže grijehe moraju se kazniti smrću (Lev 20,8-21; 24,14-23). 


(Lev 20,8-21) 

(8) Držite moje zakone i vršite ih. Ja, Gospodin, posvećujem vas." 

Kazne za grijehe protiv obitelji 

(9) "Tko god prokune svoga oca i svoju majku, neka se smakne. Jer je oca svoga i majku svoju 
prokleo, neka njegova krv padne na nj. (10) Čovjek koji počini preljub sa ženom svoga susjeda neka 
se kazni smrću - i preljubnik i preljubnica. (11) Čovjek koji bi legao sa ženom svoga oca - otkrio bi 
golotinju svoga oca - neka se oboje kazne smrću, krv njihova neka padne na njih. (12) Legne li tko 
sa svojom snahom, neka se oboje kazne smrću. Učinili su rodoskvrnuće i neka krv njihova padne na 
njih. (13) Ako bi muškarac legao s muškarcem kao što se liježe sa ženom, obojica bi počinila 
odvratno djelo. Neka se smaknu i krv njihova neka padne na njih. (14) Čovjek koji se oženi kćerju i 
njezinom majkom - krajnja je to pokvarenost! - neka se u vatri spali i on i one, da među vama ne 
bude pokvarenosti. (15) Čovjek koji bi spolno općio sa životinjom ima se smaknuti. Životinju ubijte! 
(16) Ako bi se žena primakla bilo kakvoj životinji da se s njom pari, ubij i ženu i životinju. Neka se 
smaknu i njihova krv neka padne na njih. (17) Čovjek koji bi se oženio svojom sestrom, kćerju 
svoga oca ili kćerju svoje majke te vidio njezinu golotinju, a ona vidjela njegovu - pogrdno je to 
djelo! - neka se istrijebe pred očima naroda. Otkrio je golotinju svoje sestre, pa neka snosi i 
posljedice svoje krivnje. (18) Čovjek koji bi legao sa ženom za njezina mjesečnog pranja te otkrio 
njezinu golotinju - razgolio izvor njezine krvi i ona sama otkrila izvor svoje krvi - neka se oboje 
odstrane iz svoga naroda. (19) Ne otkrivaj golotinje sestre svoje majke niti sestre svoga oca - to je 
otkrivanje golotinje svoga roda, neka snose posljedice svoje krivnje. (20) Čovjek koji bi legao sa 
svojom strinom otkrio bi golotinju svoga strica. Neka snose posljedice svoga grijeha: neka umru 
bez poroda. (21) Čovjek koji bi se oženio ženom svoga brata - golotinju bi svoga brata otkrio - i to 
je nečisto. Neka ostanu bez poroda." 


(Lev 24,14-23) 

(14) "Izvedi psovača iz tabora. Potom svi oni koji su ga čuli neka stave svoje ruke na njegovu 
glavu. A onda neka ga sva zajednica kamenuje. (15) Poslije toga ćeš ovako prozboriti Izraelcima: 
Tko god opsuje Boga svoga neka snosi svoju krivnju; (16) tko izgovori hulu na ime Gospodnje neka 
se smakne - neka ga sva zajednica kamenuje; bio stranac ili domorodac, ako pohuli ime Gospodnje, 
mora mrijeti. (17) Ako čovjek zada smrtan udarac drugome, mora se smaknuti. (18) Tko usmrti 
živinče mora ga nadomjestiti: život za život. (19) Tko ozlijedi svoga bližnjega neka mu se učini kako 
je on učinio: (20) lom za lom, oko za oko, zub za zub - rana koju je on zadao drugome neka se zada 
i njemu. (21) Tko usmrti živinče mora ga nadoknaditi, ali tko ubije čovjeka mora umrijeti. (22) 
Neka vam je jednak sud i strancu i domorocu. Jer ja sam Gospodin, Bog vaš." (23) Pošto je Mojsije 
to izložio Izraelcima, oni izvedu psovača izvan tabora i zaspu ga kamenjem. Učine, dakle, Izraelci 
kako je Gospodin Mojsiju naredio. 


Kod grešnika je dakle smrt nešto drugo nego prirodna sudbina: ona za njih znači lišenje 

najdražeg dobra što ga je Bog dao čovjeku - života, ona poprima izgled osude. 


3. Zagonetka smrti pravednika. - Ali što da se onda kaže o smrti pravednika? To da grijesi oca 
budu kažnjeni smrću njegovih sinova, može se još nekako shvatiti, ako se ima na umu 
solidarnost ljudi (2 Sam 12,14...; usp. Izl 20,5). 


(2 Sam 12,14...) 

(14) Ali jer si tim djelom prezreo Gospodina, neminovno će umrijeti dijete koje ti se rodilo!" (15) 
Potom Natan ode svojoj kući. 

Smrt Bat-Šebina djeteta - 

Rođenje Salomonovo 

A Gospodin udari dijete koje je Urijina žena rodila Davidu i ono se teško razbolje. (16) David se 
molitvom obrati Bogu za dijete: postio je, vraćao se kući i ležao preko noći na goloj zemlji, 
pokriven vrećom. (17) A starješine njegova doma stajahu oko njega da ga podignu sa zemlje, ali on 
ne htjede i ne okusi s njima nikakva jela. (18) A sedmi dan umrije dijete. Davidovi dvorani ne 
usudiše se javiti mu da je dijete umrlo. Jer mišljahu: "Dok je dijete bilo živo, govorili smo mu, a on 
nas nije htio slušati. A kako ćemo mu kazati da je dijete umrlo? Učinit će zlo!" 


(Izl 20,5) 
(5) Ne klanjaj im se niti im služi. Jer ja, Gospodin, Bog tvoj, Bog sam ljubomoran. Kažnjavam 
grijeh otaca - onih koji me mrze - na djeci do trećeg i četvrtog koljena, 


Ali ako je istina da svatko plaća za sebe (usp. Ez 18), 


(Ez 18) 

Dođe mi riječ Gospodnja: (2) "Što vam je te o Izraelu ponavljate poslovicu: 'Oci jedoše kiselo 
grožđe, sinovima trnu zubi!' (3) Života mi moga, riječ je Gospodnja: nitko od vas neće više u 
Izraelu ponavljati tu poslovicu; (4) jer; svi su životi moji, kako život očev tako i život sinovlji. I evo, 
onaj koji zgriješi, taj će umrijeti. (5) Tko je pravedan i poštuje zakon i pravdu (6) i ne blaguje po 
gorama i očiju ne podiže kumirima doma Izraelova, ne oskvrnjuje žene bližnjega svoga i ne prilazi 
ženi dok je nečista; (7) nikomu ne nanosi nasilja, vraća što je u zalog primio i ništa ne otima; kruh 
svoj dijeli s gladnim, gologa odijeva, (8) ne posuđuje uz dobit i ne uzima pridavka, ruku usteže od 
nedjela, po istini presuđuje, (9) po mojim naredbama hodi i čuva moje zakone, postupajući po istini 
- taj je zaista pravedan i taj će živjeti, riječ je Gospodnja. (10) Ali, porodi li on sina nasilnika, koji 
krv prolijeva ili bratu takvo što učini, (11) a ne radi kao njegov roditelj, nego blaguje po gorama, 
oskvrnjuje ženu bližnjega; (12) ubogu i bijednu nanosi nasilje, otima, ne vraća što je u zalog 
primio, oči podiže kumirima čineći gadosti; (13) posuđuje uz dobit i uzima pridavak - ne, takav sin 
neće živjeti! Učinio je te gadosti i umrijet će, a krv će njegova na njega pasti. (14) A porodi li on 
sina koji uvidi sve grijehe što ih njegov otac počini, uvidi ih i tako više ne učini; (15) ne blaguje po 
gorama, očiju ne podiže kumirima doma Izraelova, ne oskvrnjuje žene bližnjega; (16) nikomu ne 
nanosi nasilja, ne prisvaja zaloga, ništa ne otima, kruh svoj dijeli s gladnim, gologa odijeva; (17) 
ruku usteže od nedjela, ne uzima dobiti ni pridavka, vrši moje zakone i hodi po mojim naredbama - 
ne, taj neće umrijeti zbog grijeha očeva, on će živjeti. (18) A njegov otac, koji je nemilice tlačio i 
pljačkao bližnjega, čineći u narodu što ne valja, zbog svojega će grijeha umrijeti. (19) Ali vi kažete: 
'Zašto da sin ne snosi očev grijeh ?' Zato što sin vrši zakon i pravdu, čuva i vrši sve moje naredbe, 
živjet će. (20) Onaj koji zgriješi, taj će i umrijeti. Sin neće snositi grijeha očeva, ni otac grijeha 
sinovljega. Na pravedniku će biti pravda njegova, a na bezbožniku bezbožnost njegova. (21) Ako se 
bezbožnik odvrati od svih grijeha što ih počini, i bude čuvao sve moje naredbe i vršio zakon i 
pravdu, živjet će i neće umrijeti. (22) Sva njegova nedjela što ih počini bit će zaboravljena: zbog 
pravednosti što je čini, živjet će. (23) Jer, zar je meni do toga da umre bezbožnik - riječ je 

Gospodnja - a ne da se odvrati od svojih zlih putova i da živi? (24) Ako li se pravednik odvrati od 
svoje pravednosti i stane činiti nepravdu i sve gadosti koje radi bezbožnik - hoće li živjeti? Sva 
pravedna djela koja bijaše činio zaboravit će se, a zbog svoje nevjere kojom se iznevjerio i zbog 
grijeha što ih počini, umrijet će. (25) A vi velite: 'Put Gospodnji nije pravedan!' Čuj, dome 
Izraelov: Moj put da nije pravedan? Nisu li vaši putovi nepravedni? (26) Ako li se pravednik 
odvrati od svoje pravednosti i stane činiti nepravdu, pa zbog toga umre, umrijet će zbog nepravde 
što je počini. (27) A ako se bezbožnik odvrati od svoje bezbožnosti što je bijaše činio, pa stane vršiti 
moj zakon i pravdu, živjet će i neće umrijeti. (28) Jer je uvidio i odvratio se od svojih nedjela što ih 
bijaše počinio, živjet će i neće umrijeti. (29) Ali dom Izraelov kaže: 'Put Gospodnji nije pravedan!' 
Putovi moji da nisu pravedni, dome Izraelov? Nisu li vaši putovi nepravedni? (30) Dome Izraelov, 
ja ću suditi svakome po njegovim putovima - riječ je Gospodnja. Obratite se, dakle, i povratite od 
svih svojih nedjela, i grijeh vam vaš neće biti na propast! (31) Odbacite od sebe sva nedjela koja 
ste činili i načinite sebi novo srce i nov duh! Zašto da umirete, dome Izraelov? (32) Ja ne želim 
smrti nikoga koji umre - riječ je Gospodnja. Obratite se, dakle, i živite! 


kako da se obrazloži smrt nedužnih? Izgleda kao da Bog dopušta da jednako propadne 
pravednik i krivac (Job 9,22; Prop 7,15; Ps 49,11): 


(Job 9,22) 
(22) Jer, to je svejedno; i zato ja kažem: nevina i grešnika on dokončava. 


(Prop 7,15) 
(15) Svašta vidjeh u svojemu ništavnom životu: pravednik propada unatoč svojoj pravednosti, a 
bezbožnik i dalje živi unatoč svojoj bezbožnosti. 


(Ps 49,11) 
(11) Jer, i mudri umiru, pogiba i luđak i bezumnik: bogatstvo svoje ostavlja drugima. 


ima li njihova smrt još smisla? Tu se vjera Starog zavjeta spotiče o nešto zagonetno. Da se ta 
zagonetka riješi, trebat će da bude osvijetljen misterij onostranosti. 


HI. IZBAVLJENJE OD SMRTI 


1. Bog spašava čovjeka od smrti. - Nije u čovjekovoj vlasti da spasi sam sebe od smrti: za to je 
potrebna milost Boga koji je jedini, po biti, Živi. Stoga, kad se očituje vlast smrti nad 
čovjekom, ma bilo to na koji mu drago način, on može samo zazvati Boga (Ps 6,5; 13,4; 116,3). 


(Ps 6,5) 
(5) Vrati se, Gospodine, dušu mi izbavi, spasi me rad svoje dobrote: 


(Ps 13,4) 
(4) Pogledaj, usliši, Gospodine, Bože moj! Prosvijetli mi oči da ne zaspim nasmr!t, 


(Ps 116,3) 
(3) Užeta smrti sapeše me, stegoše me zamke Podzemlja, snašla me muka i tjeskoba. 


Ako je pravedan, onda može gajiti nadu da mu Bog "neće ostaviti dušu u Podzemlju'' (Ps 
16,10), 

(Ps 16,10) 
(10) Jer mi nećeš ostavit' dušu u Podzemlju ni dati da pravednik tvoj truleži ugleda. 


p2 


da će njegovu "'dušu Bog ugrabiti Podzemlju iz pandža" (Ps 49,16). 


(Ps 49,16) 
(16) A moju će dušu Bog ugrabiti Podzemlju iz pandža i milostivo me primiti. 


Nakon što je ozdravljen ili se spasio iz pogibli, on će zahvaljivati Bogu što ga je izbavio od 
smrti (Ps 18,17; 30; Jon 2,7; Iz 38,17), 


(Ps 18,17) 
(17) On pruži s neba ruku i mene prihvati, iz silnih voda on me izbavi. 


(Ps 30) 

Psalam. Pjesma za posvećenje Doma. 

Davidov. 

(2) Veličam te, Gospodine, jer si me izbavio i nisi dao da se raduju nada mnom dušmani. (3) 
Gospodine, Bože moj, zazvah te, i ti si me ozdravio; (4) Gospodine, izveo si mi dušu iz Podzemlja, 
na rubu groba ti si me oživio. (5) Pjevajte Gospodinu, vjernici njegovi, zahvaljujte svetom imenu 
njegovu! (6) Jer samo za tren traje srdžba njegova, a čitav život dobrota njegova. Večer donese 
suze, a jutro klicanje. (7) U svojoj sreći rekoh: "Neću se pokolebati nikada!" (8) Dobrotom si me, 0 
Gospodine, na goru nade postavio, ali čim lice sakriješ, sav se uplašim. (9) Tada, Gospodine, 
zavapih k tebi i zazvah milosrđe Boga svojega: (10) "Kakva je korist od krvi moje, kakva korist da u 
grob siđem? Zar će te prašina slaviti, zar će naviještati vjernost tvoju?" (11) Slušaj, o Gospodine, i 
smiluj se meni; Gospodine, budi mi na pomoć! (12) Okrenuo si moj plač u igranje, skinuo kostrijet 
s mene i opasao me radošću. (13) Zato ti pjeva duša moja i neće zamuknuti: Gospodine, Bože moj, 
dovijeka ću te hvaliti! 


(Jon 2,7) 
(7) siđoh do korijena planina. Nada mnom se zatvoriše zauvijek zasuni zemljini. Al' ti iz jame izvadi 
život moj, o Gospodine, Bože moj. 


(12 38,17) 
(17) bolest će mi se pretvorit' u zdravlje. Ti si spasio dušu moju od jame uništenja, za leđa si bacio 
sve moje grijehe. 


jer će on upravo takvo oslobođenje konkretno iskusiti.Već i prije no što su perspektive 
njegove vjere nadrasle granice sadašnjega života, on će tako saznati da Božja moć biva jača 
od moći Smrti i Šeola; to je prvi korak one nade što će se najzad potpuno razviti u perspektivi 
besmrtnosti. 


2 Obraćanje i izbavljenje od smrti. - Ali Bog to izbavljenje od smrti u okviru sadašnjeg života 
ne daruje na neki hirovit način. Za to se traže strogi preduvjeti. Grešnik umire od svog 
grijeha; Bogu nije mila njegova smrt: on radije hoće da se grešnik obrati i živi (Ez 18,33; 
33,11). (Moralo bi pisati Ez 18;32 -napomena Milan Kušnjačić). 


(Ez 18,32) 
(32) Ja ne želim smrti nikoga koji umre - riječ je Gospodnja. Obratite se, dakle, i živite! 

(Ez 33,11) 

(11) Odgovori im: 'Života mi moga - riječ je Gospodnja - nije meni do smrti bezbožnikove, nego da 
se odvrati od zloga puta svojega i da živi! Obratite se, dakle, obratite od zloga puta svojega! Zašto 
da umrete, dome Izraelov!' 


Kad čovjeka bolešću dovodi u smrtnu opasnost, čini to dakle zato da ga popravi: kad se obrati 
od svog grijeha, Bog će ga oteti jami podzemnoj (Job 33,19-30). 


(Job 33,19-30) 

(19) Bolešću on ga kara na ležaju kad mu se kosti tresu bez prestanka, (20) kad se kruh gadi 
njegovu životu i ponajbolje jelo duši njegovoj; (21) kada mu tijelo gine naočigled i vide mu se kosti 
ogoljele, (22) kad mu se duša približava jami a život njegov boravištu mrtvih. (23) Ako se uza nj 
nađe tad anđeo, posrednik jedan između tisuću, da čovjeka na dužnost opomene, (24) pa se sažali 
nad njim i pomoli: 'Izbavi ga da u jamu ne ide; za život njegov nađoh otkupninu! (25) Neka mu 
tijelo procvate mladošću, nek' se vrati u dane mladenačke!' (26) Vapije k Bogu i Bog ga usliša: 
radosno On ga pogleda u lice; vrati čovjeku pravednost njegovu. (27) Tada čovjek pred ljudima 
zapjeva: 'Griješio sam i pravo izvrtao, ali mi Bog zlom nije uzvratio. (28) On mi je dušu spasio od 
jame i život mi se veseli svjetlosti. ' (29) Gle, sve to Bog je spreman učiniti do dva i do tri puta za 
čovjeka: (30) da dušu njegovu spasi od jame i da mu život svjetlošću obasja. 


Odatle tolika važnost proročkog propovijedanja koje poziva čovjeka da se obrati i tako mu 
nastoji spasiti dušu od smrti (Ez 3,18-21; usp. Jak 5,20). 


(Ez 3,18-21) 

(18) Kad bezbožniku reknem: 'Umrijet ćeš“, a ti ga ne opomeneš i ne odvratiš od zla puta njegova 
kako bi mu život spasio, on će umrijeti sa svojega bezakonja, ali ću ja od tebe tražiti račun za krv 
njegovu. (19) A kad opomeneš bezbožnika, a on se ne odvrati od bezakonja i od zla puta svojega, on 
će umrijeti zbog svoje krivice, a ti ćeš spasiti svoj život. (20) Isto tako, odvrati li se pravednik od 
svoje pravednosti i stane činiti nepravdu, postavit ću mu zamku i umrijet će jer ga ti ne opomenu 
zbog njegova grijeha; umrijet će, i njegova se pravedna djela više neće spominjati, ali ću od tebe 
tražiti račun za krv njegovu. (21) Ako li ti pravednika opomeneš da ne griješi, i on zaista prestane 
griješiti, živjet će jer je prihvatio opomenu, a i ti ćeš spasiti život svoj." 


(Jak 5,20) 
(20) znajte: tko vrati grešnika s lutalačkog puta njegova, spasit će dušu njegovu od smrti i pokriti 
mnoštvo grijeha. 


Isto vrijedi za odgajatelja koji popravlja dijete da ga otme zlu (Izr 23,13 sl). 


(Izr 23,13 sl) 
(13) Ne uskraćuj djetetu opomene, jer, udariš li ga šibom, neće umrijeti: (14) biješ ga šibom, ali mu 
dušu iz Podzemlja izbavljaš. 


Samo Bog izbavlja ljude od smrti, ali ne čini to bez nekog ljudskog sudjelovanja. 


3. Konačno izbavljenje od smrti. - Međutim, nada u izbavljenje od smrti bila bi isprazna kad 
ne bi nadilazila granice zemaljskog života; odatle Jobova tjeskoba i Propovjednikov 
pesimizam. Ali u kasno doba objava Starog zavjeta vidi i dalje od toga. Ona navješćuje 
vrhunsku Božju pobjedu nad Smrću, konačno izbavljenje čovjeka oteta njezinoj vlasti. Kad 
Bog uspostavi svoje eshatološko kraljevstvo, on će zauvijek uništiti tu smrt što je on nije bio 


24 


stvorio u početku (Iz 25,8). 


(1z 25,8) 
(8) i uništit će smrt zasvagda. I suzu će sa svakog lica Gospodin, otrti - sramotu će svog naroda na 
svoj zemlji skinuti: tako Gospodin reče. 


Da bi tada pravednici što snivaju u prahu Podzemlja dobili dio u njegovu kraljevstvu, oni će 
uskrsnuti na vječni život, dok će drugi ostati u vječnoj grozi šeola (Dn 12,2; usp. Iz 26,19). 


(Dn 12,2) 
(2) Tada će se probuditi mnogi koji snivaju u prahu zemljinu; jedni za vječni život, drugi za 
sramotu, za vječnu gadost. 


(12 26,19) 
(19) Tvoji će mrtvi oživjeti, uskrsnut će tijela. Probudite se i kličite, stanovnici praha! Jer rosa je 
tvoja - rosa svjetlosti, i zemlja će sjene na svijet dati. 


U toj novoj perspektivi Podzemlje konačno postaje mjestom vječne osude, našim paklom. 
Svijet se onkraj smrti, naprotiv, razvedrava. Već su psalmisti izricali nadu da će ih Bog 
zauvijek izbaviti od moći šeola (Ps 16,10; 49,16; 73,20). (Ps 73,20 ne odgovara - napomena Milan 
Kušnjačić, možda je Ps 107,20) 


(Ps 16,10) 
(10) Jer mi nećeš ostavit' dušu u Podzemlju ni dati da pravednik tvoj truleži ugleda. 


(Ps 49,16) 
(16) A moju će dušu Bog ugrabiti Podzemlju iz pandža i milostivo me primiti. 


(Ps 73,20) 
(20) Kao što čovjek prezire san kad se probudi, tako ćeš, Gospodine, prezreti lik im kada ustaneš. 


(Ps 107,20) 
(20) Riječ svoju posla da ih ozdravi i život im spasi od jame grobne. 


Ta želja sada postaje stvarnost. Poput Henoka koji je uznesen a da nije vidio smrti (Post 5,24; 
usp. Heb 11,4), 


(Post 5,24) 
(24) Henok je hodio s Bogom, potom iščeznu; Bog ga uze. 


(Heb 11,4) 
(4) Vjerom Abel prinese Bogu bolju žrtvu nego Kain. Po njoj primi svjedočanstvo da je pravedan 
-Bog nad njegovim darovima posvjedoči - po njoj i mrtav još govori. 


i pravednici će biti uzneseni od Gospodina koji će ih uzeti u svoju slavu (Mudr 4,7...; 5,1-3.15). 
(Mudr 4,7...; 5,1-3.15) 
(7) A pravednik, ako i umre prijevremeno, naci će mir. (8) Jer duljina dana ne čini starost časnom 


niti se ona mjeri brojem godina. (9) Već razboritost - to su sjedine ljudske, i krepostan život - zrela 
starost. (10) I jer je ugađao Bogu, On ga je zavolio, i jer je živio među grešnicima, On ga je uzeo k 

sebi. 

A pravednik će se vedro sučeliti s onima koji ga tlačiše i koji prezirahu patnje njegove. (2) Kad ga 
ugledaju, uzdrhtat će od silna straha, zapanjeni njegovim iznenadnim spasenjem. (3) Govorit će 
među sobom, puni kajanja, i uzdišući u tjeskobi svoje duše: 

(15) A pravednici žive dovijeka, i u Gospodinu je nagrada njihova i briga za njih u Svevišnjeg. 


Stoga je njihova nada već ovdje na zemlji puna besmrtnosti (Mudr 3,4). 


(Mudr 3,4) 
(4) Ako su, u očima ljudskim, bili kažnjeni, nada im je puna besmrtnosti 


Shvatljivo je onda što su mučenici makabejskog doba, nošeni takvom vjerom, mogli junački 
podnijeti mučenje (2 Mak 7,9.14.23.33; usp. 14,46), 


(2 Mak 7,9.14.23.33) 

(9) Izdišući reče: "Ti nam, zlikovče, oduzimaš sadašnji život, ali će nas Kralj svijeta, zato što 
umiremo za njegove zakone, uskrisiti na život vječni." 

(14) Prije nego što je izdahnuo, reče ovo: "Blago onom koji umre od ruke ljudi, u čvrstoj nadi koju 
ima od Boga: da će ga Bog uskrisiti! A ti - za tebe nema uskrsnuća na život!" 

(23) Zato će vam Stvoritelj svijeta, koji je sazdao ljudski rod i koji svemu dade početak, milosrdno 
vratiti i duh i život, jer vi sad ne marite za se iz ljubavi prema njegovim zakonima. " 

(33) Pa ako se živi Gospodin na trenutak na nas i razgnjevio, da nas pokara i pouči, on će se opet i 
pomiriti sa svojim slugama. 


(2 Mak 14,46) 
46) Već posve bez krvi, istrže sebi utrobu uhvativši je objema rukama te je baci na rulju, moleći 
Gospodara života i duha da mu je jednom opet vrati. Tako je preminuo. 


dok je Juda Makabejac misleći to isto uveo molitvu za mrtve (2 Mak 12,43 sl). Od sadašnjeg 
života važniji je odsad vječni život. 


(2 Mak 12,43 sl) 

(43) Nato je sabrao oko dvije tisuće srebrnih drahmi i poslao u Jeruzalem da se prinese žrtva 
okajnica za grijeh. Učinio je to vrlo lijepo i plemenito djelo jer je mislio na uskrsnuće. (44) Jer da 
nije vjerovao da će pali vojnici uskrsnuti, bilo bi suvišno i ludo moliti za mrtve. (45) K tome je imao 
pred ovima najljepšu nagradu koja čeka one koji usnu pobožno. Svakako, sveta i pobožna misao. 
Zato je za pokojne prinio žrtvu naknadnicu da im se oproste grijesi. 


4. Plodnost smrti pravednika. - Već i prije nego je svima otvorila takve perspektive, objava je 
bila inače novim svjetlom osvijetlila zagonetku smrti pravednika, posvjedočujući njezinu 
plodnost. To što je Pravednik u najvišem smislu riječi, Sluga Gospodnji, bio usmrćen i "'iz 
zemlje živih uklonjen'', nije bez svoga smisla: njegova je smrt pomirna žrtva, dragovoljno 
prinesena za grijehe ljudi; njome se Božji naum ispunjuje (Iz 53,8-12). 


(12 53,8-12) 

(8) Silom ga se i sudom riješiše; tko se brine za njegovu sudbinu? Da, iz zemlje živih ukloniše 
njega, za grijehe naroda njegova nasmrt ga izbiše. (9) Ukop mu odrediše među zločincima, a grob 
njegov bi s bogatima, premda nije počinio nepravde nit' su mu usta laži izustila. (10) Al' se 
Gospodinu svidje da ga pritisne bolima. Žrtvuje li život svoj za naknadnicu, vidjet će potomstvo, 
produžit' sebi dane i Gospodnja će se volja po njemu ispuniti. (11) Zbog patnje duše svoje vidjet će 

svjetlost i nasititi se spoznajom njezinom. Sluga moj pravedni opravdat će mnoge i krivicu njihovu 
na sebe uzeti. (12) Zato ću mu mnoštvo dati u baštinu i s mogućnicima plijen će dijeliti, jer sam se 
ponudio na smrt i među zlikovce bio ubrojen, da grijehe mnogih ponese na sebi i da se zauzme za 
zločince. 


Tako se unaprijed otkriva najtajanstvenije obilježje ekonomije spasenja što će je Isusova 
povijest provesti u djelo. 


NOVI ZAVJET 


U Novom zavjetu glavne linije prethodne objave stječu se prema misteriju Kristove smrti. U 
njoj se sva ljudska povijest ukazuje kao divovska drama života i smrti: do Krista i bez njega 
ta je povijest značila kraljevanje Smrti; Krist dolazi i svojom smrću pobjeđuje samu Smrt; od 
tog časa mijenja svoj smisao za novo čovječanstvo koje umire s Kristom da vječno s njim živi. 


I. KRALJEVSTVO SMRTI 


1. Podsjećaj na početke. - Drama se zaplela već u počecima ljudsko povijesti: čovjekovim je 
prijestupom Grijeh ušao u svijet, a po Grijehu i Smrt (Rim 5,12.17; 1 Kor 15,21). 


(Rim 5,12.17) 

(12) Zbog toga, kao što po jednom Čovjeku uđe u svijet grijeh i po grijehu smrt, i time što svi 
sagriješiše, na sve ljude prijeđe smrt.. 

(17) Uistinu, ako grijehom jednoga smrt zakraljeva - po jednome, mnogo će više oni koji primaju 
izobilje milosti i dara pravednosti kraljevati u životu - po Jednome, Isusu Kristu. 


(I Kor 15,21) 
(21) Doista po čovjeku smrt, po Covjeku i uskrsnuće od mrtvih! 


Otad svi ljudi "'u Adamu umiru" (15,22), 


(1 Kor 15,22) 
(22) Jer kao što u Adamu svi umiru, tako će i u Kristu svi biti oživljeni. 


Tako da Smrt kraljuje nad svijetom (Rim 5,14). 


(Rim 5,14) 
(14) Da, ali smrt je od Adama do Mojsija doista kraljevala i nad onima koji ne sagriješiše 
prekršajem sličnim kao Adam, koji je pralik Onoga koji ima doći. 


Taj osjećaj prisustva Smrti, što ga je Stari zavjet tako snažno izražavao, odgovarao je dakle 
objektivnoj stvarnosti, i iza sveopćeg kraljevstva Smrti naziru se obrisi kraljevstva Sotone, 


tro 


"kneza ovoga svijeta"', "ubojice ljudi od početka" (Iv 8,44). 


(Iv 8,44) 

(44) Vama je otac đavao i hoće vam se vršiti prohtjeve oca svoga. On bijaše čovjekoubojica od 
početka i ne stajaše u istini jer nema istine u njemu: kad govori laž, od svojega govori jer je lažac i 
otac laži. 


ži 


2. Čovječanstvo pod vladavinom Smrti. - Ta pak vladavina Smrti dobiva snagu od Grijeha: on 
je "žalac Smrti" (1 Kor 15,56 = Hoš 13,14), (Hošea 13,14 nije baš jednak 1. Korinćanima, 
napomena Milan K. 


(1 Kor 15,56) 
(56) Zalac je smrti grijeh, snaga je grijeha Zakon. 


(Hoš 13,14) 
(14) Ja ću ih izbaviti od vlasti Podzemlja, od smrti ću ih spasiti! Gdje je tvoja kuga, o smrti, gdje 
pomor tvoj, Podzemlje! Samilost se sakri od mojih očiju! 


jer Smrt je njegov plod, njegov ishod, njegova plaća (Rim 6,16.21.23). 


(Rim 6,16.21.23) 

(16) Ne znate li: ako se komu predate za robove, na poslušnost, robovi ste onoga koga slušate: bilo 
grijeha - na smrt, bilo poslušnosti - na pravednost. 

(21) Pa kakav ste plod onda imali? Onoga se sada stidite jer svršetak je tomu - smrt. 

(23) Jer plaća je grijeha smrt, a dar Božji jest život vječni u Kristu Isusu, Gospodinu našem. 


Ali sam Grijeh ima u čovjeku svog ortaka: požudu (7,7); 

(Rim 7,7) 

(7) Sto ćemo dakle reći? Je li Zakon grijeh? Nipošto! Nego: grijeha ne spoznah doli po Zakonu jer 
za požudu ne bih znao da Zakon nije govorio: Ne poželi! 


upravo se iz nje rađa grijeh, koji, opet, rađa smrt (Jak 1,15); 


(Jak 1,15) 
(15) Požuda zatim, zatrudnjevši, rađa grijehom, a grijeh izvršen rađa smrću. 


drugim jezikom, taj je ortak put (putenost ili tjelesnost - opaska Milan Kušnjačić) koje je želja 


smrt i koja donosi rod za smrt (Rim 7,5; 8,6); 


(Rim 7,5) 
(5) Doista, dok bijasmo u tijelu, grešne su strasti, Zakonom izazvane, djelovale u našim udovima te 
smrti donosile plodove; 


(Rim 8,6) 
(6) težnja je tijela smrt, a težnja Duha život i mir. 


time je naše tijelo, taj Božji stvor, postalo "'smrtonosnim tijelom"' (7,24). 


(Rim 7,24) 
(24) Jadan li sam ja čovjek! Tko će me istrgnuti iz ovoga tijela smrtonosnoga? 


Uzalud je u drami svijeta nastupio Zakon da se odupre tim oruđima smrti što djeluju u nama; 
grijeh ih je iskoristio kao prigodu da nas zavede i neminovno nam pribavi smrt (7,7-13). 

(Rim 7,7-13) 

(7) Što ćemo dakle reći? Je li Zakon grijeh? Nipošto! Nego: grijeha ne spoznah doli po Zakonu jer 
za požudu ne bih znao da Zakon nije govorio: Ne poželi! (8) A grijeh je, uhvativši priliku, po 
zapovijedi u meni prouzročio svakovrsnu požudu. Ta bez zakona grijeh je mrtav. (9) Da, ja sam 
nekoć živio bez zakona. Ali kad je došla zapovijed, grijeh oživje. (10) Ja pak umrijeh i ustanovi se: 
zapovijed dana za život bi mi na smrt. (11) Doista grijeh, uhvativši priliku, zapovijeđu me zavede, 
njome me i ubi. (12) Tako: Zakon je svet, i zapovijed je sveta, i pravedna, i dobra. (13) Pa zar se to 
dobro meni u smrt prometnu? Nipošto! Nego: grijeh, da se grijehom očituje, po tom dobru uzrokuje 
mi smrt - da grijeh po zapovijedi postane najvećim grešnikom. 


Zakon, omogučujući spoznaju grijeha (3,20) 


(Rim 3,20) 
(20) Zato se po djelima Zakona nitko neće opravdati pred njim. Uistinu, po Zakonu - samo 
spoznaja grijeha! 


i ne dajući snagu da se on nadvlada, izrijekom osuđuje grešnika na smrt (usp 5,13 sl): 


(Rim 5,13 sl) 

(13) Doista, do Zakona bilo je grijeha u svijetu, ali se grijeh ne ubraja kad nema zakona. (14) Da, 
ali smrt je od Adama do Mojsija doista kraljevala i nad onima koji ne sagriješiše prekršajem 
sličnim kao Adam, koji je pralik Onoga koji ima doći. (15) Ali s darom nije kao s grijehom. Jer ako 
su grijehom jednoga mnogi umrli, mnogo se obilatije na sve razlila milost Božja, milost darovana u 
jednom čovjeku, Isusu Kristu. 


on je tako postao 'snagom grijeha' (1 Kor 15,56). 


1 (Kor 15,56) 
(56) Zalac je smrti grijeh, snaga je grijeha Zakon. 


Stoga je služenje tom Zakonu, koji je po sebi svet i duhovan (Rim 7,12.14), 


(Rim 7,12.14) 
(12) Tako: Zakon je svet, i zapovijed je sveta, i pravedna, i dobra. 
(14) Zakon je, znamo, duhovan; ja sam pak tjelesan, prodan pod grijeh. 


ali i puko slovo što nije davalo moć Duha, bilo zapravo služenje smrti (2 Kor 3,7). (2 Kor 3,6 je 
ispravno - napomena Milan Kušnjačić). 


(2 Kor 3,6) 

(6) On nas osposobi za poslužitelje novoga Saveza, ne slova, nego Duha; jer slovo ubija, a Duh 
oživljuje. 

Bez Krista je čovječanstvo dakle bilo uronjeno u sjenu smrti (Mt 4,16; Lk 1,79; usp. Iz 9,1); 
(Mt 4,16) 

(16)narod što je sjedio u tmini svjetlost vidje veliku; onima što mrkli kraj smrti obitavahu svjetlost 


jarka osvanu. 


(Lk 1,79) 

(79) da obasja one što sjede u tmini i sjeni smrtnoj, da upravi noge naše na put mira." 


(129,1) 
Narod koji je u tmini hodio svjetlost vidje veliku; one što mrklu zemlju obitavahu svjetlost jarka 
obasja. 


tako je smrt u svako doba bila sastavni dio njegove povijesti, i ona ostaje jednom od nesreća 
što ih Bog šalje na grešni svijet (Otk 6,8; 8,9; 18,8). 


(Otk 6,8) 
(8) Pogledam, a ono konj sivac; konjaniku njegovu ime je "Smrt" i prati ga Podzemlje. Dana im je 
vlast nad četvrtinom zemlje: ubijati mačem i glađu i smrću i zvijerima zemaljskim. 


(Otk 8,9) 
(9) te izginu trećina stvorenja što u moru žive i trećina lađa propade. 


(Otk 18,8) 
(8) Stoga u isti će je dan zla zadesiti: smrt i jad i glad te će sva u ognju biti spaljena. Jer silan je 
Gospodin, Bog, Sudac njezin!" 


Odatle tragićnost našeg stanja: sami po sebi neopozivo smo prepušteni u vlast Smrti. Kako će 
se onda perspektiva nade što je otvara Pismo moći ostvariti na djeluP 


II. DVOBOJ KRISTA I SMRTI 


1. Krist uzima na sebe našu smrt. - Obećanja Pisama ostvaruju se Kristovom zaslugom. Da 
nas izbavi od vlasti Smrti, on je ponajprije htio usvojiti našu smrtnost. Njegova smrt nije bila 
slučajna. Najavio ju je učenicima da predusretne sablazan što bi je ta smrt kod njih mogla 
izazvati (Mk 8,31//; 9,31//; 10,34//; Iv 12,33; 18;32); 


(Mk 8,31) 

(31) I poče ih poučavati kako Sin Čovječji treba da mnogo pretrpi, da ga starješine, glavari 
svećenički i pismoznanci odbace, da bude ubijen i nakon tri dana da ustane. 

(Mt 16,21) 

(21) Otada poče Isus upućivati učenike kako treba da pođe u Jeruzalem, da mnogo pretrpi od 
starješina, glavara svećeničkih i pismoznanaca, da bude ubijen i treći dan da uskrsne. 


(Lk 9,22) 
(22) Reče: "Treba da Sin Čovječji mnogo pretrpi, da ga starješine, glavari svećenički i pismoznanci 
odbace, da bude ubijen i treći dan da uskrsne." 


(Mk 9,31) 
(31) Jer poučavaše svoje učenike. Govoraše im: "Sin Čovječji predaje se u ruke ljudima. Ubit će 
ga, ali će on, ubijen, nakon tri dana ustati." 


(Mt 17,22-23) 


(22) A kad su se skupili u Galileji, reče im Isus: "Sin Čovječji ima biti predan ljudima u ruke (23) i 
ubit će ga, ali on će treći dan uskrsnuti." I ožalostiše se silno. 

(Lk 9,43-45) 

(43) Svi se zapanjiše zbog veličanstva Božjega. Dok su se svi divili svemu što je činio, reče on 
učenicima: (44) "Uzmite k srcu ove riječi: Sin Čovječji doista ima biti predan ljudima u ruke." (45) 
Ali oni ne razumješe te besjede, bijaše im skrivena te ne shvatiše, a bojahu se upitati ga o tome. 
(Mk 10,34) 

(34) izrugati i popljuvati. Izbičevat će ga, ubit će ga, ali on će nakon tri dana ustati." 


(Mt 20,17-19) 

(17) Dok je Isus uzlazio u Jeruzalem, uze dvanaestoricu nasamo te im putem reče: (18) "Evo, 
uzlazimo u Jeruzalem i Sin Čovječji bit će predan glavarima svećeničkim i pismoznancima. Osudit 
će ga na smrt (19) i predati poganima da ga izrugaju, izbičuju i razapnu, ali on će treći dan 
uskrsnuti. " 


(Lk 18,31-33) 

(31) I uzevši sa sobom dvanaestoricu, reče im: "Evo uzlazimo u Jeruzalem i na Sinu Čovječjem 
ispunit će se sve što su napisali proroci: (32) doista, bit će predan poganima, izrugan, zlostavljan i 
popljuvan; (33) i pošto ga izbičuju, ubit će ga, ali on će treći dan ustati." 


(Iv 12,33) 
(33) To reče da označi kakvom će smrću umrijeti. 


(Iv 18,32) 
(32) da se ispuni riječ Isusova kojom je označio kakvom mu je smrću umrijeti. 


on ju je priželjkivao kao krštenje koje će ga uroniti u vode Podzemlja (Lk 12,50; Mk 10,38; 
usp. Ps 18,5). 


(Lk 12,50) 
(50) Ali krstom mi se krstiti i kakve li muke za me dok se to ne izvrši!" 


(Mk 10,38) 
(38) A Isus im reče: "Ne znate što ištete. Možete li piti čašu koju ja pijem, ili krstiti se krstom kojim 
se ja krstim?" 


(Ps 18,5) 
(5) Valovi smrti okružiše mene, prestraviše me bujice pogubne. 


Zadrhtao je pred njom (Iv 12,27; 13,21; MK 14,33//), 


(Iv 12,27) 
(27) "Duša mi je sada potresena i što da kažem? Oče, izbavi me iz ovoga časa? No, zato dođoh u 
ovaj čas! 


(Iv 13,21) 
(21) Rekavši to, potresen u duhu Isus posvjedoči: "Zaista, zaista, kažem vam: jedan će me od vas 


izdati!" 


(Mk 14,33) 
(33) I povede sa sobom Petra, Jakova i Ivana. Spopade ga užas i tjeskoba 

(Mt 26,37) 
(37) I povede sa sobom Petra i oba sina Zebedejeva. Spopade ga žalost i tjeskoba. 


(Lk 22,43) 
(43) A ukaza mu se anđeo s neba koji ga ohrabri. A kad je bio u smrtnoj muci, usrdnije se molio. 


kao što je uzdrhtao i pred Lazarovim grobom (Iv 11,33.38), 


(Iv 11,33.38) 
(33) Kad Isus vidje kako plače ona i Zidovi koji je dopratiše, potresen u duhu i uzbuđen 
(38) Isus onda, ponovno potresen, pođe grobu. Bila je to pećina, a na nju navaljen kamen. 


molio se Ocu koji ga je mogao očuvati od smrti (Heb 5,7; Lk 22,42; Iv 12,27), 


(Heb 5,7) 
(7) On je u dane svoga zemaljskog života sa silnim vapajem i suzama prikazivao molitve i prošnje 
Onomu koji ga je mogao spasiti od smrti. I bi uslišan zbog svoje predanosti: 


(Lk 22,42) 
(42) "Oče! Ako hoćeš, otkloni ovu čašu od mene. Ali ne moja volja, nego tvoja neka bude!" 


(Iv 12,27) 
(27) "Duša mi je sada potresena i što da kažem? Oče, izbavi me iz ovoga časa? No, zato dođoh u 
ovaj čas! 


ali je najzad prihvatio tu čašu gorčine (Mk 10,38//; 14;30//; 1v 18,11). (14,36 je ispravno, 
-napomena Milan Kušnjačić). 


(Mk 10,38) 
(38) A Isus im reče: "Ne znate što ištete. Možete li piti čašu koju ja pijem, ili krstiti se krstom kojim 
se ja krstim?" 


(Mt 20,20-23) 

(20) Tada mu pristupi mati sinova Zebedejevih zajedno sa sinovima, pade ničice da od njega nešto 
zaište. (21) A on će joj: "Što želiš?" Kaže mu: "Reci da ova moja dva sina u tvome kraljevstvu 
sjednu uza te, jedan tebi zdesna, drugi slijeva." (22) Isus odgovori: "Ne znate što ištete. Možete li 
piti čašu koju ću ja piti?" Kažu mu: "Možemo!" (23) A on im reče: "Čašu ćete moju doduše piti, ali 
sjesti meni zdesna ili slijeva - to nisam ja vlastan dati, to je onih kojima je pripravio moj Otac." 


(Mk 14,36) 
(36) Govoraše: "Abba! Oče! Tebi je sve moguće! Otkloni čašu ovu od mene! Ali ne što ja hoću, 
nego što hoćeš ti!" 


(Mt 26,42) 
(42) Opet, po drugi put, ode i pomoli se: "Oče moj! Ako nije moguće da me čaša mine da je ne 
Dijem, budi volja tvoja!" 


(Lk 22,42) 
(42) "Oče! Ako hoćeš, otkloni ovu čašu od mene. Ali ne moja volja, nego tvoja neka bude!" 

(Iv 18,11) 
(11) Nato Isus reče Petru: "Djeni mač u korice! Cašu koju mi dade Otac zar da ne pijem?" 


Da bi izvršio volju Očevu (Mk 14,36//), (Vidi prethodne citate, napomena Milan Kušnjačić). 
bio je "poslušan do smrti"' (Fil 2,8). 


(Fil 2,8) 
(8) ponizi sam sebe, poslušan do smrti, smrti na križu. 


A zato je morao "ispuniti Pisma"' (Mt 26,54): 


(Mt 26,54) 
(54) No kako bi se onda ispunila Pisma da tako mora biti?" 


nije li on sam bio Sluga što ga je Izaija navješćivao, Pravednik uvršten među zločince (Lk 
22,37; usp. Iz 53,12)? 


(Lk 22,37) 
(37) jer kažem vam, ono što je napisano treba se ispuniti na meni: Među zlikovce bi ubrojen. 
Uistinu, sve što se odnosi na mene ispunja se." 


(Iz 53,12) 
(12) Zato ću mu mnoštvo dati u baštinu i s mogućnicima plijen će dijeliti, jer sam se ponudio na 
smrt i među zlikovce bio ubrojen, da grijehe mnogih ponese na sebi i da se zauzme za zločince. 


Mada Pilat nije stvarno na njemu našao ništa što bi zasluživalo smrtnu osudu (Lk 23,15.22); 
Dj 3,13; 13,28), 


(Lk 23,15.22) 

(15) A ni Herod jer ga posla natrag nama. Evo, on nije počinio ništa čime bi zaslužio smrt. 

(22) On im treći put reče: "Ta što je on zla učinio? Ne nađoh na njemu smrtne krivice. Kaznit ću ga 
dakle i pustiti. " 


(Dj 3,13) 
(13) Bog Abrahamov, Izakov i Jakovljev, Bog otaca naših, proslavi slugu svoga, Isusa kojega vi 
predadoste i kojega se odrekoste pred Pilatom kad već bijaše odlučio pustiti ga. 


(Dj 13,28) 
(28) Premda ne nađoše nikakva razloga smrti, zatražiše od Pilata da ga smakne. 


on je pristao da njegova smrt ima izgled kazne što je Zakon propisuje (Mt 26,66//). 


(Mt 26,66) 
(66) Što vam se čini?" Oni odgovoriše: "Smrt zaslužuje!" 


(Jr 26,11) 
(11) Tada svećenici i proroci rekoše starješinama i svemu narodu: "Ovaj je čovjek zaslužio smrt jer 


je prorokovao protiv ovoga grada, kao što ste čuli na svoje uši." 


On je naime "rođen pod Zakonom" (Gal 4,4) 

(Gal 4,4) 
(4) A kada dođe punina vremena, odasla Bog Sina svoga: od žene bi rođen, Zakonu podložan 


i uzeo je obličje "'grešnog tijela'' (Rim 8,3), 


(Rim 8,3) 
(3) Uistinu, što je bilo nemoguće Zakonu, jer je zbog tijela onemoćao, Bog je učinio: poslavši Sina 
svoga u obličju grešnoga tijela i s obzirom na grijeh, osudi grijeh u tijelu 


i zato je bio solidaran sa svojim narodom i svekolikim ljudskim rodom. "'Bog [ga] učini mjesto 
nas grijehom" (2 Kor 5,21; usp. Gal 3,13), 


(2 Kor 5,21) 
(21) Njega koji ne okusi grijeha Bog za nas grijehom učini da mi budemo pravednost Božja u 
njemu. 


(Gal 3,13) 
(13) Krist nas otkupi od prokletstva Zakona, postavši za nas prokletstvom - jer pisano je: Proklet je 
tko god visi na drvetu 


tako da kazna što ju je ljudski grijeh zaslužio morade pasti na nj. Stoga je umirući oduzeo 
grijehu svaku vlast (Rim 6,10): 


(Rim 6,10) 
(10) Što umrije, umrije grijehu jednom zauvijek; a što živi, živi Bogu. 


mada nedužan, on je do kraja uzeo na sebe stanje grešnika 'okusivši smrt' kao i svi oni (Heb 
1,18; 2,8 sl; usp. 1 Sol 4,14; Rim 8,34) (Pogrešno navođenje citata Heb 1,18 - ne postoji - 
napomena Milan Kušnjačić). 


(Heb 1,18) 


(Heb 2,8 sl) 

(8)njemu pod noge sve podloži. Kad mu, doista, sve podloži, ništa ne ostavi što mu ne bi bilo 
podloženo. Sad još ne vidimo da mu je sve podloženo, (9) ali Njega, za malo manjeg od 
anđela, Isusa, vidimo zbog pretrpljene smrti slavom i časti ovjenčana da milošću Božjom bude 
svakome na korist što je on smrt okusio. 


(1 Sol 4,14) 
(14) Doista, ako vjerujemo da je Isus umro i uskrsnuo, onda će Bog i one koji usnuše u Isusu, 
privesti zajedno s njime. 


(Rim 8,34) 
(34) Tko će osuditi? Krist Isus umrije, štoviše i uskrsnu, on je i zdesna Bogu - on se baš zauzima za 


nas! 


i silazeći kao i oni "'u Podzemlje"'. Ali otišavši tako "'k mrtvima", on im je nosio radosnu vijest 
da će im biti vraćen život (1 Pt 3,19; 4,6). 

(1 Pt3,19) 
(19) U njemu otiđe i propovijedati duhovima u tamnici 


(1P146) 
(6) Zato je i mrtvima naviješteno evanđelje da osuđeni doduše po ljudsku, u tijelu, žive po Božju - u 
duhu. 


2 Krist umire za nas. - Kristova je naime smrt bila plodna poput smrti onog zrna što se baci u 
brazdu (Iv 12,24-32). 


(Iv 12,24-32) 

(24) Zaista, zaista, kažem vam: ako pšenično zrno, pavši na zemlju, ne umre, ostaje samo; ako li 
umre, donosi obilat rod. (25) Tko ljubi svoj život, izgubit će ga. A tko mrzi svoj život na ovome 
svijetu, sačuvat će ga za život vječni. (26) Ako mi tko hoće služiti, neka ide za mnom. I gdje sam ja, 
ondje će biti i moj služitelj. Ako mi tko hoće služiti, počastit će ga moj Otac." 

Isus tumači smisao svoje smrti 

(27) "Duša mi je sada potresena i što da kažem? Oče, izbavi me iz ovoga časa? No, zato dođoh u 
ovaj čas! (28) Oče, proslavi ime svoje!" Uto dođe glas s neba: "Proslavio sam i opet ću proslaviti!" 
(29) Mnoštvo koje je ondje stajalo i slušalo govoraše: "Zagrmjelo je!" Drugi govorahu: "Anđeo mu 
je zborio." (30) Isus na to reče: "Ovaj glas nije bio poradi mene, nego poradi vas." (31) "Sada je 
sud ovomu svijetu, sada će knez ovoga svijeta biti izbačen. (32) A ja kad budem uzdignut sa zemlje, 
sve ću privući k sebi." 


Prividno je bila nametnuta kao kazna za grijeh, ali u stvari bila je pomirna žrtva (Heb 9; usp. 
Iz 53,10). 


(Heb 9) 

I onaj prvi je, svakako, imao bogoštovne uredbe i Svetinju, ali ovosvjetsku. (2) Šator je uistinu bio 
uređen: prvi, u kojem bijaše svijećnjak, stol i prinos kruhova, a zove se Svetinja; (3) iza druge pak 
zavjese bio je Šator zvan Svetinja nad svetinjama - (4) u njoj zlatni kadionik i Kovčeg saveza, sav 
optočen zlatom, a u njemu zlatna posuda s manom i štap Aronov, koji je ono procvao, i ploče 
Saveza; (5) povrh njega pak kerubi Slave što osjenjuju Pomirilište. O tom ne treba sada potanko 
govoriti. (6) Pošto je to tako uređeno, u prvi Šator stalno ulaze svećenici obavljati bogoslužje, (7) a 
u drugi jednom godišnje samo veliki svećenik, i to ne bez krvi koju prinosi za sebe i za nepažnje 
naroda. (8) Time Duh Sveti očituje da još nije otkriven put u Svetinju dok još postoji prvi Šator. (9) 
To je slika za sadašnje vrijeme: prinose se darovi i žrtve koje ne mogu u savjesti usavršiti 
bogoslužnika - (10) sve same na ićima i pićima i raznim pranjima utemeljene tjelesne uredbe, 
nametnute do časa ispravka. 

(11) Krist se pak pojavi kao Veliki svećenik budućih dobara pa po većem i savršenijem Šatoru - 
nerukotvorenu, koji nije od ovoga stvorenja - (12) i ne po krvi jaraca i junaca, nego po svojoj uđe 
jednom zauvijek u Svetinju i nađe vječno otkupljenje. (13) Doista, ako već poškropljena krv jaraca i 
bikova i pepeo juničin posvećuje onečišćene, daje tjelesnu čistoću, (14) koliko će više krv Krista - 
koji po Duhu vječnom samoga sebe bez mane prinese Bogu - očistiti savjest našu od mrtvih djela, 
na službu Bogu živomu! 

(15) A radi ovoga je Posrednik novoga Saveza: da po smrti za otkupljenje prekršaja iz starog 
Saveza pozvani zadobiju obećanu vječnu baštinu. (16) Jer gdje je posrijedi savez-oporuka, 
potrebno je dokazati smrt oporučitelja. (17) Oporuka je doista valjana tek nakon smrti: nikad ne 
vrijedi dok oporučitelj živi. (18) Stoga ni onaj prvi Savez nije bez krvi ustanovljen. (19) Pošto je 
svemu narodu priopćio svaku zapovijed zakonsku, uze Mojsije krv junaca i jaraca s vodom i 
grimiznom vunom i izopom te samu Knjigu i sav narod poškropi (20) govoreći: Ovo je krv Saveza 

koji vam odredi Bog; (21) a onda krvlju slično poškropi i Šator i sve bogoslužno posuđe. (22) I 
gotovo se sve po zakonu čisti krvlju i bez prolijevanja krvi nema oproštenja. (23) Ako se dakle time 
čiste slike onoga što je na nebu, potrebno je da se samo to nebesko čisti žrtvama od tih 
uspješnijima. 

(24) Krist doista ne uđe u rukotvorenu Svetinju, protulik one istinske, nego u samo nebo: da se sada 
pojavi pred licem Božjim za nas. (25) Ne da mnogo puta prinosi samoga sebe kao što veliki 
svećenik svake godine ulazi u Svetinju s tuđom krvlju; (26) inače bi bilo trebalo da trpi mnogo puta 
od postanka svijeta. No sada se pojavio, jednom na svršetku vjekova, da grijeh dokine žrtvom 
svojom. (27) I kao što je ljudima jednom umrijeti, a potom na sud, (28) tako i Krist: jednom se 
prinese da grijehe mnogih ponese, a drugi će se put - bez obzira na grijeh - ukazati onima koji ga 
iščekuju sebi na spasenje. 


(12 53,10) 
(10) Al' se Gospodinu svidje da ga pritisne bolima. Zrtvuje li život svoj za naknadnicu, vidjet će 
potomstvo, produžit' sebi dane i Gospodnja će se volja po njemu ispuniti. 


Ostvarujući doslovno, mada u drugačijem smislu, nehotično Kajfino proročanstvo, Krist je 
umro "'za narod" (Iv 11,50 sl; 18,14), 


(Iv 11,50 sl) 

(50) I ne mislite kako je za vas bolje da jedan čovjek umre za narod, nego da sav narod propadne!" 
(51) To ne reče sam od sebe, nego kao veliki svećenik one godine prorokova da Isus ima umrijeti za 
narod; 


(Iv 18,14) 
(14) Kajfa pak ono svjetova Židove: "Bolje da jedan čovjek umre za narod." 


i to ne samo za svoj narod, već "'mjesto sviju"' (2 Kor 5,14 sl). 

(2 Kor 5,14 sl) 

(14) Jer ljubav nas Kristova obuzima kad promatramo ovo: jedan za sve umrije, svi dakle umriješe; 
(15) i za sve umrije da oni koji žive ne žive više sebi, nego onomu koji za njih umrije i uskrsnu. 


On je umro "'za nas" (1 Sol 5,10), 


(1 Sol 5,10) 
(10) koji je za nas umro da - bdjeli ili spavali - zajedno s njime živimo. 

Isusova smrt (James Tissot) 


dok smo mi bili grešnici (Rim 5,6 sl) 


(Rim 5,6 sl) 

(6) Doista, dok mi još bijasmo nemoćni, Krist je, već u to vrijeme, za nas bezbožnike umro. (7) 
Zbilja, jedva bi tko za pravedna umro; možda bi se za dobra tko i odvažio umrijeti. (8) A Bog 
pokaza ljubav svoju prema nama ovako: dok još bijasmo grešnici, Krist za nas umrije. 


dajući nam tako vrhunski dokaz ljubavi (5,7; Iv 15,13; 1 Iv 4,10). (Trebalo bi pisati 5,8 
-napomena Milan Kušnjačić). 


(Rim 5,8) 
8) A Bog pokaza ljubav svoju prema nama ovako: dok još bijasmo grešnici, Krist za nas umrije. 


(Iv 15,13) 
(13) Veće ljubavi nitko nema od ove: da tko život svoj položi za svoje prijatelje. 


JI 


(11v 4,10) 
(10) U ovom je ljubav: ne da smo mi ljubili Boga, nego - on je ljubio nas i poslao Sina svoga kao 
pomirnicu za grijehe naše. 


Za nas: ne mjesto nas, već za naše dobro, jer umirući "'za naše grijehe"' (1 Kor 15,3; 1 Pt 
3,18), 


(1 Kor 15,3) 
(3) Doista, predadoh vam ponajprije što i primih: Krist umrije za grijehe naše po Pismima; 


(1 Pt3,18) 
(18) Doista, i Krist jednom za grijehe umrije, pravedan za nepravedne, da vas privede k Bogu - 
ubijen doduše u tijelu, ali oživljen u duhu. 


pomirio nas je s Bogom po svojoj smrti (Rim 5,10), 


(Rim 5,10) 
(10) Doista, ako se s Bogom pomirismo po smrti Sina njegova dok još bijasmo neprijatelji, mnogo 
ćemo se više, pomireni, spasiti životom njegovim 


tako da možemo primiti obećanu baštinu (Heb 9,15 sl). 


(Heb 9,15 sl) 

(15) A radi ovoga je Posrednik novoga Saveza: da po smrti za otkupljenje prekršaja iz starog 
Saveza pozvani zadobiju obećanu vječnu baštinu. (16) Jer gdje je posrijedi savez-oporuka, 
potrebno je dokazati smrt oporučitelja. 


3. Krist pobjeđuje Smrt. - Odakle to da je Kristova smrt mogla imati taj spasonosni učinak? 
Odatle što se on uhvatio ukoštac sa starom neprijateljicom ljudskoga roda i pobijedio je. Već 
su za njegova života nicali znakovi te buduće pobjede, kad je mrtve dozivao u život (Mt 9,18- 
25//; Lk 7,14 sl; Iv 11): 


(Mt 9,18-25) 

(18) Dok im on to govoraše, gle, pristupi neki glavar, pokloni mu se do zemlje i reče: "Kći mi, evo, 
umrije, ali dođi, stavi ruku na nju, i oživjet će." (19) Isus usta te s učenicima pođe za njim. (20) I 
gle, neka žena koja bolovaše dvanaest godina od krvarenja priđe odostraga i dotaknu se skuta 
njegove haljine. (21) Mislila je: "Dotaknem li se samo njegove haljine, spasit ću se." (22) A Isus se 
okrenu i vidjevši je reče: "Hrabro, kćeri, vjera te tvoja spasila." I žena bi spašena od toga časa. 
(23) I uđe Isus u kuću glavarovu. Ugleda svirače i bučno mnoštvo pa (24) reče: "Odstupite! 
Djevojka nije umrla, nego spava." Oni mu se podsmjehivahu. (25) A kad je svijet bio izbačen, uđe 
on, primi djevojku za ruku i ona bi uskrišena. 

Jairova kćer (James Tissot) 


(Lk 8,49-55) 

(49) Dok je on još govorio, eto jednog od nadstojnikovih s porukom: "Umrla ti kći, ne muči više 
Učitelja." (50) Čuo to Isus pa mu reče: "Ne boj se! Samo vjeruj i ona će se spasiti!" (51) Uđe u 
kuću, ali nikomu ne dopusti da s njim uđe osim Petra, Ivana, Jakova i djetetova oca i majke. (52) A 
svi plakahu i žalovahu za njom. A on im reče: "Ne plačite! Nije umrla, nego spava!" (53) No oni mu 
se podsmjehivahu znajući da je umrla. (54) On je uhvati za ruku i povika: "Dijete, ustani!" (55) I 
povrati joj se duh i umah ustade, a on naredi da joj dadu jesti. 


(Lk 7,14 sl) 


(14) Pristupi zatim, dotače se nosila; nosioci stadoše, a on reče: "Mladiću, kažem ti, ustani!" (15) 1 
mrtvac se podiže i progovori, a on ga dade njegovoj majci. 

Uskrsnuće udovićinog sina iz Naina (James Tissot) 


(Dv 11) 

Bijaše neki bolesnik, Lazar iz Betanije, iz sela Marije i sestre joj Marte. (2) Marija bijaše ono 
pomazala Gospodina pomašću i otrla mu noge svojom kosom. Njezin dakle brat Lazar bijaše 
bolestan. (3) Sestre stoga poručiše Isusu: "Gospodine, evo onaj koga ljubiš, bolestan je." (4) Čuvši 
to, Isus reče: "Ta bolest nije na smrt, nego na slavu Božju, da se po njoj proslavi Sin Božji." (5) A 
Isus ljubljaše Martu i njezinu sestru i Lazara. (6) Ipak, kad je čuo za njegovu bolest, ostade još dva 
dana u onome mjestu gdje se nalazio. (7) Istom nakon toga reče učenicima: "Pođimo opet u 
Judeju!" (8) Kažu mu učenici: "Učitelju, Židovi su sad tražili da te kamenuju, pa da opet ideš 
onamo?" (9) Odgovori Isus: "Nema li dan dvanaest sati? Hodi li tko danju, ne spotiče se jer vidi 
svjetlost ovoga svijeta. (10) Hodi li tko noću, spotiče se jer nema svjetlosti u njemu." (11) To reče, a 
onda im dometnu: "Lazar; prijatelj naš, spava, no idem probuditi ga." (12) Rekoše mu nato učenici: 
"Gospodine, ako spava, ozdravit će." (13) No Isus to reče o njegovoj smrti, a oni pomisliše da 
govori o spavanju, o snu. (14) Tada im Isus reče posve otvoreno: "Lazar je umro. (15) Ja se 
radujem što ne bijah ondje, i to poradi vas - da uzvjerujete. Nego pođimo k njemu!" (16) Nato Toma 
zvani Blizanac reče suučenicima: "Hajdemo i mi da umremo s njime!" 

Isus je život 

(17) Kad je dakle Isus stigao, nađe da je onaj već četiri dana u grobu. (18) Betanija bijaše blizu 
Jeruzalema otprilike petnaest stadija. (19) A mnogo Židova bijaše došlo tješiti Martu i Mariju zbog 
brata njihova. (20) Kad Marta doču da Isus dolazi, pođe mu u susret dok je Marija ostala u kući. 
(21) Marta reče Isusu: "Gospodine, da si bio ovdje, brat moj ne bi umro. (22) Ali i sada znam: što 
god zaišteš od Boga, dat će ti." (23) Kaza joj Isus: "Uskrsnut će brat tvoj!" (24) A Marta mu 
odgovori: "Znam da će uskrsnuti o uskrsnuću, u posljednji dan." (25) Reče joj Isus: "Ja sam 
uskrsnuće i život: tko u mene vjeruje, ako i umre, živjet će. (26) I tko god živi i vjeruje u mene, neće 

umrijeti nikada. Vjeruješ li ovo?" (27) Odgovori mu: "Da, Gospodine! Ja vjerujem da si ti Krist, 
Sin Božji, Onaj koji dolazi na svijet!" (28) Rekavši to ode, zovnu svoju sestru Mariju i reče joj 
krišom: "Učitelj je ovdje i zove te." (29) A ona, čim doču, brzo ustane i pođe k njemu. (30) Isus još 
ne bijaše ušao u selo, nego je dotada bio na mjestu gdje ga je Marta susrela. (31) Kad Židovi, koji 
su s Marijom bili u kući i tješili je, vidješe kako je brzo ustala i izišla, pođoše za njom; mišljahu da 
ide na grob plakati. (32) A kad Marija dođe onamo gdje bijaše Isus i kad ga ugleda, baci mu se k 
nogama govoreći: "Gospodine, da si bio ovjde, brat moj ne bi umro." (33) Kad Isus vidje kako 
plače ona i Židovi koji je dopratiše, potresen u duhu i uzbuđen (34) upita: "Kamo ste ga položili?" 
Odgovoriše mu: "Gospodine, dođi i pogledaj!" (35) I zaplaka Isus. (36) Nato su Židovi govorili: 
"Gle, kako ga je ljubio!" (37) A neki između njih rekoše: "Zar on, koji je slijepcu otvorio oči, nije 
mogao učiniti da ovaj ne umre?" 

(38) Isus onda, ponovno potresen, pođe grobu. Bila je to pećina, a na nju navaljen kamen. (39) Isus 
zapovjedi: "Odvalite kamen!" Kaže mu pokojnikova sestra Marta: "Gospodine, već zaudara. Ta 
četvrti je dan." (40) Kaže joj Isus: "Nisam li ti rekao: budeš li vjerovala, vidjet ćeš slavu Božju?" 
(41) Odvališe dakle kamen. A Isus podiže oči i reče: "Oče, hvala ti što si me uslišao. (42) Ja sam 
znao da me svagda uslišavaš; no rekoh to zbog nazočnog mnoštva: da vjeruju da si me ti poslao." 
(43) Rekavši to povika iza glasa: "Lazare, izlazi!" (44) I mrtvac iziđe, noge mu i ruke bile povezane 
povojima, a lice omotano ručnikom. Nato Isus reče: "Odriješite ga i pustite neka ide!" 

(Mt 26,1-5; Mk 14,1-2; Lk 22,1-2) 

(45) Tada mnogi Židovi koji bijahu došli k Mariji, kad vidješe što Isus učini, povjerovaše u nj. (46) 
A neki od njih odu farizejima i pripovjede im što Isus učini. (47) Stoga glavari svećenički i farizeji 
sazvaše Vijeće. Govorili su: "Što da radimo? Ovaj čovjek čini mnoga znamenja. (48) Ako ga 
pustimo tako, svi će povjerovati u nj pa će doći Rimljani i oduzeti nam ovo mjesto i narod!" (49) A 
jedan od njih - Kajfa, veliki svećenik one godine - reče im: "Vi ništa ne znate. (50) I ne mislite kako 
je za vas bolje da jedan čovjek umre za narod, nego da sav narod propadne!" (51) To ne reče sam 
od sebe, nego kao veliki svećenik one godine prorokova da Isus ima umrijeti za narod; (52) ali ne 
samo za narod nego i zato da raspršene sinove Božje skupi u jedno. (53) Toga dana dakle odluče da 
ga ubiju. (54) Zbog toga se Isus više nije javno kretao među Židovima, nego je odatle otišao u kraj 
blizu pustinje, u grad koji se zove Efrajim. Tu se zadržavao s učenicima. (55) Bijaše blizu židovska 
Pasha i mnogi iz toga kraja uziđoše prije Pashe u Jeruzalem da se očiste. (56) Iskahu dakle Isusa te 
se stojeći u Hramu zapitkivahu: "Što vam se čini? Zar on ne kani doći na Blagdan?" (57) A glavari 
svećenički i farizeji izdadoše naredbu: ako tko sazna gdje je, neka dojavi da ga uhvate. 

Lazarovo uskrsnuće (James Tissot) 


u kraljevstvu Božjem što ga je on započinjao Smrt se povlačila pred onim koji je bio 
"uskrsnuće i život"' (Iv 11,25). 


(Iv 11,25) 
(25) Reče joj Isus: "Ja sam uskrsnuće i život: tko u mene vjeruje, ako i umre, živjet će. 


Najzad se s njom suočio na njenu području, i pobijedio ju je u času kad je ona mislila da će ga 
pobijediti. U Podzemlje je ušao kao gospodar koji će iz njega izići po svojoj volji, jer "'ima 
ključeve Smrti i Podzemlja"' (Otk 1,18). 


(Otk 1,18) 
(18) i Zivi! Mrtav bijah, a evo živim u vijeke vjekova te imam ključe Smrti, i Podzemlja. 


A budući da je podnio smrt, Bog ga je ovjenčao slavom (Heb 2,9). 
(Heb 2,9) 


(9) ali Njega, za malo manjeg od anđela, Isusa, vidimo zbog pretrpljene smrti slavom i časti 
ovjenčana da milošću Božjom bude svakome na korist što je on smrt okusio. 


Kod njega se ostvarilo ono uskrsnuće od mrtvih što su ga navješćivala Pisma (1 Kor 15,14); 
(trebalo bi pisati 1 Kor 15,3 sl. napomena Milan Kušnjačić). 


(1 Kor 15,3 sl) 
(3) Doista, predadoh vam ponajprije što i primih: Krist umrije za grijehe naše po Pismima; (4) bi 


pokopan i uskrišen treći dan po Pismima; 

postao je "prvorođenac od mrtvih" (Kol 1,18; Otk 1,15). (Trebalo bi pisati Otk 1,5 -napomena 
Milan Kušnjačić). 


(Kol 1,18) 
(18) On je Glava Tijela, Crkve; on je Početak, Prvorođenac od mrtvih, da u svemu bude Prvak. 


(Otk 1,5) 
(5) i od Isusa Krista, Svjedoka vjernoga, Prvorođenca od mrtvih, Vladara nad kraljevima 
zemaljskim. Njemu koji nas ljubi, koji nas krvlju svojom otkupi od naših grijeha 


Sada, kad je oslobođen "'od lanaca smrti" (Dj 2,24) (slijede navodi iz različitih Biblija, samo na 
ovom primjeru, napomena Milan Kušnjačić). 


(Dj 2,24) 
(24) Ali Bog ga uskrisi oslobodivši ga grozote smrti jer ne bijaše moguće da ona njime ovlada. 


(Dj 2,24) 
Bog je uskrisio, oslobodivši ga od lanaca smrti, poradi toga što nije bilo moguće da ga smrt zadrži 
u svojoj vlasti. (Biblija; Stari i Novi zavjet, Kršćanska sadašnjost, Zagreb, 1993.) 


(Dj 2,24) 

Ali ga Bog odriješio veze smrti, i njega je oživio, jer je bilo nemoguće, da ona njim 
vlada. (Biblija za pretraživanje i proučavanje, internetsko izdanje, Ivan Šarić) 


(Dj 2,24) 
Ali je Bog razdriješio veze smrti i njega je oživio. Jer je bilo nemoguće, da ona njim vlada. 
(Sveto pismo Novoga zavjeta, Ivan Ev. Sarić, Salzburg, 1966.) 


(Dj 2,24) 
Ali ga je Bog oživio, odstranivši veze smrtne, jer je bilo nemoguće, da ona njime vlada. 
(Sveto pismo Novoga zavjeta prvi dio: Evanđelja i Djela apostolska, Franjo Zagoda, Zagreb, 1941.) 


(Dj 2,24) 

Koga Bog uskrisi, razsuvshi bolesti pakla, polak shta neuzmoxno bishe daga on uzderxi. 

Quem Deus suscitavit, solutis doloribus inferni, juxta quod impssibile erat tereri illum ab eo. 
(Sveto pismo Novog' zakona, svezak I. Sveta evangjelja, i Dilla aposhtolah, usporedno hrvatsko- 
latinsko izdanje, Matija Petar Katančić, Budim, 1831. books.google.hr) 


(Dj 2,24) 
Koga Bog uskrisi, razsuvši bolesti pakla, polak šta neuzmožno biše daga on uzderži. 
(Sveto pismo Starog i Novog zakona, Matija Petar Katančić, Hrvatsko biblijsko društvo, 2016). 


(Dj 2,24) 

Ali-ga-je Bog uskrišio oslobodivši-ga od bolih pakla, jer nebiaše moguće, da on bude od istoga 
zadaržan. 

(Sveto pismo Staroga i Novoga uvita, Ivan Matija Skarich, Beč, 1858, books.google.hr) 


(Dj 2,24) 

Njega je Bog uskrisio, učinivši kraj trudovima smrti, poradi toga što nije bilo moguće da ga ona 
zadrži u svojoj vlasti. (Novi zavjet i Psalmi, Ljudevit Rupčić, Hrvatsko biblijsko društvo, Zagreb, 
Naša ognjišta, Tomislavgrad, 2008.) 


(Dj 2,24) 
Bog je uskrisio, oslobodivši ga od muke smrti, jer nije bilo moguće da ga smrt zadrži u svojoj vlasti. 
(Franjevačka Biblija, Tomislavgrad - Zagreb, 2010.) 


(Dj 2,24) 

Kojega Bog prebudil je odvezavši njega od boli peklenske, poleg česa ni moguče bilo, da bi ona 
deržala njega. 

(Sveto pismo Novoga zakona, Ivan Rupert Gusić, HKD sv. Jeronima, Zagreb, 2018.) 


(Apd 2,24) 

Toda Bog ga je rešil iz smrtnih muk in obudil od mrtvih; saj ni bilo mogoče, da bi bila smrt imela 
oblast nad njim. (Sveto pismo Stare in Nove zaveze, ekumenska izdaja, Svetopisemska družba 
Slovenije, 1995.) 


(Acts 2:24) 
But God raised him up, having freed him from death, because it was impossible for him to be held 
in its power. (The Holy Bible, New Revised Standard Version, Oxford University Press, 1989.) 


Uskrsnuće (James Tissot) 

i od truleža boravišta mrtvih (Dj 2,31), 


(Dj 2,31) 
(31) unaprijed je vidio i navijestio uskrsnuće Kristovo: Nije ostavljen u Podzemlju niti mu tijelo 
truleži ugleda. 


jasno je da je Smrt nad njim izgubila svu vlast (Rim 6,9); 


(Rim 6,9) 
(9) Znamo doista: Krist uskrišen od mrtvih, više ne umire, smrt njime više ne gospoduje. 


samim tim, onaj koji je imao moć smrti, tj. đavao, postao je nemoćan (Heb 2,14). 


(Heb 2,14) 
(14) Pa budući da djeca imaju zajedničku krv i meso, i sam on tako postade u tome sudionikom da 
smrću obeskrijepi onoga koji imaše moć smrti, to jest đavla, 


To je bio prvi čin Kristove pobjede. "'Sa životom smrt se sasta i čudesna borba nasta: vođa 
živih pade tada, i živ živcat opet vlada"' (Uskrsni himan). 

Od tog trenutka izmijenio se odnos ljudi i smrti; jer Krist pobjednik odsad obasjava "'one koji 
prebivaju u tami i sjeni smrtnoj" (Lk 1,79); 


(Lk 1,79) 
(79) da obasja one što sjede u tmini i sjeni smrtnoj, da upravi noge naše na put mira." 


on ih je oslobodio od onog "'zakona grijeha i smrti'' komu su sve dotad robovali (Rim 8,2; usp. 
Heb. 2,15). 


(Rim 8,2) 
(2) Ta zakon Duha života u Kristu Isusu oslobodi me zakona grijeha i smrti. 


(Heb 2,15) 
(15) pa oslobodi one koji - od straha pred smrću - kroza sav život bijahu podložni ropstvu. 


Najzad, na svršetku vremena njegova će pobjeda doživjeti blistavo dovršenje u vrijeme općeg 
uskrsnuća. Tada će Smrt zauvijek biti uništena, 'pobjeda će je progutati' (1 Kor 15,26.54 sl). 


(1 Kor 15,26.54 sl) 

(26) Kao posljednji neprijatelj bit će obeskrijepljena Smrt 

(54) A kad se ovo raspadljivo obuče u neraspadljivost i ovo smrtno obuče u besmrtnost, tada će se 
obistiniti riječ napisana: Pobjeda iskapi smrt. (55)Gdje je, smrti, pobjeda tvoja? Gdje je, smrti, 
žalac tvoj? 


Jer, Smrt i Podzemlje morat će tada ispustiti svoj plijen, i nakon toga će skupa sa Sotonom 
biti bačeni u ognjenu i sumpornu močvaru, a to znači drugu smrt (Otk 20,10.13 sl). 


(Otk 20,10.13. sl) 

(10) A njihov zavodnik, Đavao, bačen bi u jezero ognjeno i sumporno, gdje se nalaze i Zvijer i 
Lažni prorok: ondje će se mučiti danju i noću u vijeke vjekova. 

(13) More predade svoje mrtvace, a Smrt i Podzemlje svoje: i svaki bi suđen po djelima svojim. (14) 

A Smrt i Podzemlje bili su bačeni u jezero ognjeno. Jezero ognjeno - to je druga smrt: (15) tko se 
god ne nađe zapisan u knjizi života, bio je bačen u jezero ognjeno. 


III. KRŠĆANIN PRED SMRĆU 


1. Umrijeti s Kristom. - Kad je Krist uzeo našu narav, nije uzeo samo našu smrt da bude 
solidaran s našim grešnim stanjem. Kao Glava novog čovječanstva, novi Adam (1 Kor 15,45; 
Rim 5,14), on je sve nas nosio u sebi kad je umirao na Križu. 


(1 Kor 15,45) 
(45) Tako je i pisano: Prvi čovjek, Adam, postade živa duša, posljednji Adam - duh životvorni. 


(Rim 5,14) 
(14) Da, ali smrt je od Adama do Mojsija doista kraljevala i nad onima koji ne sagriješiše 
prekršajem sličnim kao Adam, koji je pralik Onoga koji ima doći. 


Stoga su u njegovoj smrti, na neki način, "'svi umrli"' (2 Kor 5,14). 


(2 Kor 5,14) 
(14) Jer ljubav nas Kristova obuzima kad promatramo ovo: jedan za sve umrije, svi dakle umriješe; 


Ipak, ta smrt mora za svakoga od njih postati djelotvorna stvarnost. To je smisao krštenja, 
čija nas sakramentalna učinkovitost sjedinjuje s Kristom u križu: budući da smo "'kršteni u 
[Kristovu] smrt"', mi smo "'s njim zajedno [i] ukopani po krštenju u smrt'"', postali smo s 
Kristom "'smrću sličnom njegovoj" (Rim 6,3 sl; Fil 3,10). 


(Rim 6,3 sl) 
(3) Ili zar ne znate: koji smo god kršteni u Krista Isusa, u smrt smo njegovu kršteni. (4) Krštenjem 


smo dakle zajedno s njime ukopani u smrt da kao što Krist slavom Očevom bi uskrišen od mrtvih, i 
mi tako hodimo u novosti života. 


(Fil 3,10) 
(10) da upoznam njega i snagu uskrsnuća njegova i zajedništvo u patnjama njegovim, 


Odsad smo mrtvi kojima je život skriven u Bogu zajedno s Kristom (Kol 3,3). 


(Kol 3,3) 
(3) Ta umrijeste i život je vaš skriven s Kristom u Bogu! 


To je otajstvena smrt, negativna strana milosti spasenja. Jer tako mi umiremo svemu onom 
redu stvari po kojemu se kraljevanje Smrti očitovalo ovdje na zemlji: umiremo grijehu (Rim 
6,11), 


(Rim 6,11) 
(11) Tako i vi: smatrajte sebe mrtvima grijehu, a živima Bogu u Kristu Isusu! 


staromu čovjeku (6,6), 


(Rim 6,6) 

(6) Ovo znamo: naš je stari čovjek zajedno s njim raspet da onemoća ovo grešno tijelo te više ne 
robujemo grijehu. 


puti (Gal 5,24), 


(Gal 5,24) 
(24) Koji su Kristovi, razapeše tijelo sa strastima i požudama. 


tijelu (Rim 6,6; 8,10) 
(Rim 6,6) 
(6) Ovo znamo: naš je stari čovjek zajedno s njim raspet da onemoća ovo grešno tijelo te više ne 


robujemo grijehu. 


(Rim 8,10) 
(10) Tako je Krist u vama, tijelo je doduše mrtvo zbog grijeha, ali Duh je život zbog pravednosti. 


Zakonu (Gal 2,19), 


(Gal 2,19) 
(19) Ta po Zakonu ja Zakonu umrijeh da Bogu živim. S Kristom sam razapet. 


svim počelima svijeta (Kol 2,20)... 


(Kol 2,20) 
(20) Ako ste s Kristom umrli za počela svijeta, zašto se, kao da još u ovom svijetu živite, dajete pod 
propise: 


2. Iz smrti u život. - Prema tomu, ova smrt s Kristom zapravo je smrt smrti. Kad smo bili 
robovi grijehu, tada smo bili mrtvi (Kol 2,13; usp. Otk 3,1). 


(Kol 2,13) 
(13) On i vas, koji bijaste mrtvi zbog prijestupa i neobrezanosti svoga tijela, i vas on oživi zajedno s 
njime. Milostivo nam je oprostio sve prijestupe, 


(Otk 3,1) 

I anđelu Crkve u Sardu napiši: "Ovo govori Onaj koji ima sedam duhova Božjih i sedam zvijezda: 
Znam tvoja djela: imaš ime da živiš, a mrtav si. 

Sada pak živimo, "'od mrtvih [smo] postali živima"' (Rim 6,13) 

(Rim 6,13) 


(13) i ne predajite grijehu udova svojih za oružje nepravde, nego sebe, od mrtvih oživjele, predajte 
Bogu i udove svoje dajte Bogu za oružje pravednosti. 


i "odvraćeni smo od mrtvih djela"' (Heb 6,1; 9,14). 
(Heb 6,1) 


Stoga mimoiđimo početnički nauk o Kristu i uzdignimo se k savršenome ne postavljajući iznovice 
temelja: obraćenje od mrtvih djela i vjera u Boga, 

(Heb 9,14) 
(14) koliko će više krv Krista - koji po Duhu vječnom samoga sebe bez mane prinese Bogu - očistiti 
savjest našu od mrtvih djela, na službu Bogu živomu! 


Kao što je i Krist rekao: tko sluša njegovu riječ, prelazi iz smrti u život (Iv 5,24); 


(Iv 5,24) 
(24) "Zaista, zaista, kažem vam: tko sluša moju riječ i vjeruje onomu koji me posla, ima život vječni 
i ne dolazi na sud, nego je prešao iz smrti u život. 


tko vjeruje u njega, ne mora se bojati smrti: ma i umro, on će živjeti (Iv 11,25). 


(Iv 11,25) 
(25) Reče joj Isus: "Ja sam uskrsnuće i život: tko u mene vjeruje, ako i umre, živjet će. 


To je ulog vjere. Naprotiv, onaj koji ne vjeruje, umrijet će u svojim grijesima (Iv 8,21.24), 


(Iv 8,21.24) 

(21) Reče im ponovno Isus: "Ja odlazim, a vi ćete me tražiti iu svojem ćete grijehu umrijeti. Kamo 
ja odlazim, vi ne možete doći." 

(24) Stoga vam i rekoh: 'Umrijet ćete u grijesima svojim.' Uistinu, ako ne povjerujete da Ja 

jesam, umrijet ćete u grijesima svojim." 


miris će Kristov za nj postati mirisom smrti (2 Kor 2,16). 


(2 Kor 2,16) 
16) ovima miris iz smrti za smrt, onima miris iz života za život. A tko je za to podoban? 


Tako se drama čovječanstva uhvaćenog ukoštac sa smrću odigrava u svakomu od naših 
života; od našeg izbora pred Kristom i evanđeljem zavisi kako će se ona za nas rasplesti: za 
jedne u vječni život, Jer Isus kaže: "Tko drži riječ moju, sigurno neće nigda vidjeti smrti"' (Iv 
8,51); 


(Iv 8,51) 
(51) Zaista, zaista, kažem vam: ako tko očuva moju riječ, neće vidjeti smrti dovijeka. " 


za druge u grozotu "'druge smrti" (Otk 2,11; 20,14; 21,8). 


(Otk 2,11) 
(11) "Tko ima uho, nek posluša što Duh govori crkvama! Pobjedniku neće nauditi druga smrt." 


(Otk 20,14) 
(14) A Smrt i Podzemlje bili su bačeni u jezero ognjeno. Jezero ognjeno - to je druga smrt: 


(Otk 21,8) 


(8) Kukavicama pak, nevjernima i okaljanima, ubojicama, bludnicima, vračarima i 
idolopoklonicima i svim lažljivcima udio je u jezeru što gori ognjem i sumporom. To je druga smrt. 


" 


3. Umirati svakog dana. - Međutim, naše sjedinjenje s Kristovom smrću, sakramentalno 

ostvareno na krštenju, mora se, osim toga, aktualizirati u našem svakodnevnom životu. To je 
smisao trapljenja kojim '"'usmrćujemo"' - a to znači: "činimo da u nama umru" - tjelesna 
djela (Rim 8,13), naše zemaljske udove s njihovim strastima (Kol 3,5). 


(Rim 8,13) 
13) Jer ako po tijelu živite, umrijeti vam je, ako li pak Duhom usmrćujete tjelesna djela, živjet ćete. 


(Kol 3,5) 
(5) Umrtvite dakle udove svoje zemaljske: bludnost, nečistoću, strasti, zlu požudu i pohlepu - to 
idolopoklonstvo! 


To je također smisao svega što u nama očituje moć naravne smrti; smrti se naime promijenio 
smisao otkad ju je Krist učinio oruđem spasenja. To što se Apostol Kristov, u svojoj slabosti, 
čini ljudima kao umirući (2 Kor 6,9), 


(2 Kor 6,9) 
(9) kao nepoznati, a poznati; kao umirući, a evo živimo; kao kažnjeni, a ne ubijeni; 


što je neprekidno u smrtnoj pogibelji (Fil 1,20; 2 Kor 1,9 sl; 11,23), 


(Fil 1,20) 

(20) kako željno i očekujem i nadam se da se ni zbog čega neću smesti, nego da će se mojom 
posvemašnjom odvažnošću - kako uvijek tako i sada - Krist uzveličati u mome tijelu, bilo životom, 
bilo smrću. 


(2 Kor 1,9 sl) 

(9) Ali u sebi prihvatismo i smrtnu osudu da se ne bismo uzdali u same sebe, nego u Boga koji 
uskrisuje mrtve. (10) On nas je od takve smrti izbavio i izbavit će nas; u njega se uzdamo, on će nas 
i dalje izbavljati. 


(2 Kor 11,23) 
(23) Poslužitelji su Kristovi? Kao mahnit govorim: ja još više! U naporima - preobilno; u 
tamnicama - preobilno; u batinama - prekomjerno; u smrtnim pogiblima - često. 


što "iz dana u dan mre"' (1 Kor 15,31), 


(1 Kor 15,23) 
(31) Dan za danom umirem, tako mi slave vaše, braćo, koju imam u Kristu Isusu, Gospodinu 
našem! 


sve to nije znak poraza: on u sebi nosi Kristovu smrtnost, da bi se Isusov život očitovao i u 
njegovu tijelu; on je predan smrti poradi Isusa, da bi se Isusov život očitovao u njegovoj 
smrtnoj puti; kad smrt vrši svoje djelo u njemu, život djeluje u vjernicima (2 Kor 4,10 sl). 


(2 Kor 4,10 sl) 
(10) uvijek umiranje Isusovo u tijelu pronosimo da se i život Isusov u tijelu našem očituje. (11) 
Doista, mi se živi uvijek na smrt predajemo poradi Isusa da se i život Isusov očituje u našem 


smrtnom tijelu. (12) Tako smrt djeluje u nama, život u vama. 


Prema tomu, ta svakodnevna smrt aktualizira Isusovu smrt i nastavlja njezinu plodnost u 

njegovu tijelu - Crkvi. 


4. Pred tjelesnom smrću. - U toj istoj perspektivi tjelesna smrt dobiva za kršćanina nov 
smisao. Ona više nije samo neminovna sudbina s kojom se treba pomiriti, božanska odluka 
koja se prihvaća, osuda pod koju čovjek potpada uslijed grijeha. Kršćanin "'umire 
Gospodinu, kao što je za nj i živio (Rim 14,7 sl; usp. Fil 1,20). 


(Rim 14,7 sl) 
(7) Jer nitko od nas sebi ne živi, nitko sebi ne umire. (8) Doista, ako živimo, Gospodinu živimo, i 
ako umiremo, Gospodinu umiremo. Živimo li dakle ili umiremo - Gospodinovi smo. 


(Fil 1,20) 

(20) kako željno i očekujem i nadam se da se ni zbog čega neću smesti, nego da će se mojom 
posvemašnjom odvažnošću - kako uvijek tako i sada - Krist uzveličati u mome tijelu, bilo životom, 
bilo smrću. 


A ako umre kao mučenik Kristov, prolivši krv kao svjedok, njegova je smrt žrtva ljevanica 
koja ima vrijednost žrtve pred očima Božjim (Fil 2,17; 1 Tim 4,6). (Trebalo bi pisati 2 Tim 4,6 
-napomena Milan Kušnjačić). 


(Fil 2,17) 
(17) Naprotiv, ako se ja i izlijevam za žrtvu i bogoslužje, za vjeru vašu, radostan sam i radujem se 
sa svima vama. 


(2 Tim 4,6) 
(6) Jer ja se već prinosim za žrtvu ljevanicu, prispjelo je vrijeme moga odlaska. 


Ta smrt, kojom on "'proslavljuje Boga" (Iv 21,19), 


(Iv 21,19) 
(19) A to mu reče nagovješćujući kakvom će smrću proslaviti Boga. Rekavši to doda: "Idi za 
mnom!" 


pribavlja mu krunu života (Otk 2,10; 12,11). 


(Otk 2,10) 
(10) Ne boj se onoga što ti je trpjeti! Evo, Sotona, će neke od vas baciti u tamnicu da 
budete iskušani. Bit ćete u nevolji deset dana. Budi vjeran do smrti i dat ću ti vijenac života." 


(Otk 12,11) 
(11) Ali oni ga pobijediše krvlju Jaganjčevom i riječju svojega svjedočanstva: nisu ljubili života 
svoga - sve do smrti. 


Ona je dakle od tjeskobne nužde postala razlogom blaženstva: "'Blago onima koji umiru u 
Gospodinu! Da, veli Duh, neka počinu od svojih napora!" (Otk 14,13). 


(Otk 14,13) 


(13) I začujem glas s neba: "Piši! Od sada blaženi mrtvi koji umiru u Gospodinu! Da, govori Duh, 
neka otpočinu od svojih trudova! Jer prate ih djela njihova!" 

Smrt pravednika znači ulazak u mir (Mudr 3,3), u vječni počinak, u svjetlost kojoj nema 
kraja. Requiem aeternam dona eis, Domine, et lux perpetua luceat eis! (Pokoj vječni daruj im, 
Gospodine, i svjetlost vječna neka im svijetli! - strojni prijevod, napomena Milan Kušnjačić). 


(Mudr 3,3) 
(3) i to što nas napuštaju kao propast, ali oni su u miru. 


Nada u besmrtnost i uskrsnuće što se probijala u Starom zavjetu našla je sada u misteriju 
Krista svoj čvrsti temelj. Jer, ne samo da po sjedinjenju s njegovom smrću sada živimo novim 
životom, već nam ona pruža jamstvo da će "onaj koji uskrisi Krista Isusa od mrtvih oživiti i 
[naša] smrtna tjelesa"' (Rim 8,11). 


(Rim 8,11) 
(11) Ako li Duh Onoga koji uskrisi Isusa od mrtvih prebiva u vama, Onaj koji uskrisi Krista od 
mrtvih oživit će i smrtna tijela vaša po Duhu svome koji prebiva u vama. 


Tada ćemo po uskrsnuću ući u nov svijet u kojem "'neće više biti smrti'' (Otk 21,4); 


(Otk 21,4) 
(4)I otrt će im svaku suzu s očiju te smrti više neće biti, ni tuge, ni jauka, ni boli više nece biti jer - 
prijašnje uminu. " 


ili zapravo, za izabranike uskrsle s Kristom neće više biti "'druge smrti"' (Otk 20,6; usp 2,11): 
(Otk 20,6) 


(6) Blažen i svet onaj tko je dionik toga prvog uskrsnuća! Nad njim druga smrt nema vlasti: oni će 
biti svećenici Božji i Kristovi i s njime će kraljevati tisuću godina. 


(Otk 2,11) 
(11) "Tko ima uho, nek posluša što Duh govori crkvama! Pobjedniku neće nauditi druga smrt." 


ona će biti pridržana samo odbačenima, Đavlu, Smrti, Podzemlju (Otk 21,8; usp 20,10.14). 


(Otk 21,8) 
(8) Kukavicama pak, nevjernima i okaljanima, ubojicama, bludnicima, vračarima i 
idolopoklonicima i svim lažljivcima udio je u jezeru što gori ognjem i sumporom. To je druga smrt. 


" 


(Otk 20,10.14) 

(10) A njihov zavodnik, Đavao, bačen bi u jezero ognjeno i sumporno, gdje se nalaze i Zvijer i 
Lažni prorok: ondje će se mučiti danju i noću u vijeke vjekova. 

(14) A Smrt i Podzemlje bili su bačeni u jezero ognjeno. Jezero ognjeno - to je druga smrt: 


Eto zašto je za kršćanina smrt, u konačnici, dobitak, jer je Krist njegov život (Fil 1,21). 


(Fil 1,21) 
(21) Ta meni je živjeti Krist, a umrijeti dobitak! 


Njegovo sadašnje stanje, koje ga zatvara u smrtno tijelo, satire ga: on bi to stanje radije 
napustio i otišao prebivati kod Gospodina (2 Kor 5,8); 

(2 Kor 5,8) 
(8) Da, puni smo pouzdanja i najradije bismo se iselili iz tijela i naselili kod Gospodina. 


njemu se žuri da se odjene odjećom slave uskrslih, kako bi ono što je u njemu smrtno bilo 
apsorbirano od života (2 Kor 5,1-4; usp. 1 Kor 15,51-53). 


(2 Kor 5,1-4) 

Znamo doista: ako se razruši naš zemaljski dom, šator, imamo zdanje od Boga, dom nerukotvoren, 
vječan na nebesima. (2) U ovome doista stenjemo i čeznemo da se povrh njega zaodjenemo svojim 
nebeskim obitavalištem; (3) dakako, ako se nađemo obučeni, ne goli. (4) Da, imi koji smo u ovom 
šatoru, stenjemo opterećeni jer nećemo da budemo svučeni, nego da se još obučemo da život iskapi 
što je smrtno. 


(1 Kor 15,51-53) 

(51) Evo otajstvo vam kazujem: svi doduše nećemo usnuti, ali svi ćemo se izmijeniti. (52) 
Odjednom, u tren oka, na posljednju trublju - jer zatrubit će - i mrtvi će uskrsnuti neraspadljivi i mi 
ćemo se izmijeniti. (53) Jer ovo raspadljivo treba da se obuče u neraspadljivost i ovo smrtno da se 
obuče u besmrtnost. 


-sastavio Milan Kušnjačić, 3. listopada 2023. 

